Minuri/sinhala-corpus-wikipedia huggingface dataset:
මෙය විසින්  සාම්ප‍්‍රදායික වර්ණ න්‍යායේ නොහැකියාවන් රැසක් පෙන්වා දෙනු ලැබ ඇති අතර නූතන න්‍යායගතකිරීම් විසින්ද මේ සමහරකට පිළිතුරු සපයා නොමැත
වඩාත් තීරණාත්මක ගැටළුව වී ඇත්තේ ආකලන වර්ණ ලෙස හැඳින්වෙන ආලෝක මිශ‍්‍රණයන්ගේ හැසිරීම් සහ ව්‍යාකලන වර්ණ ලෙස හැඳින්වෙන සායම් හෝ තීන්ත මිශ‍්‍රණ (වියලි හෝ තෙත්) අතර පවත්නා වියවුලයි
මෙම ගැටළුව ඇතිවන්නේ භෞතික ද්‍රව්‍යාත්මක බව විසින් උරාගනු ලබන ආලෝකය ඇසට ලැබෙන ආලෝකය අනුගමනය කරන රීතීන්ට වෙනස් රීතීන් අනුගමනය කිරීම හේතුවෙනි
දෙවන ගැටළුව වන්නේ ප‍්‍රබල දීප්තතාවයන්ගේ බලපෑම් මතුපිට වර්ණයන් හි (තීන්ත හෝ සායම් මෙන්) පෙනුම වෙනසකට ලක්කිරීමයි
ආලෝක මිශ‍්‍රණයන් තුල අළු, දුඹුරු හෝ සිවන්ගුරු පැහැයන් නොපෙනී යයි
ප‍්‍රබල දීප්තතාවය ප‍්‍රභාමත් සුදු පැහැය මැද මධ්‍යස්ථ කහ පැහැයක් පවතිනවිට කහ, කොළ හෝ දුඹුරු වර්ණයකින් පෙනෙනු ඇත
තුන්වන ගැටළුව වන්නේ වර්ණයන්ගේ බලපෑම් සාකල්‍ය ලෙස හෝ නියත ලෙස විස්තර කිරීමේ ප‍්‍රවනතාවයයි
උදාහරණයක් ලෙස සියළු වර්ණයන්ට අදාල වන්නාවූ සාපේක්‍ෂ ගුණාංගයන් එනම් ලූහුවත් බව (ආලෝකය එදිරිව අඳුර හෝ සුදු එදිරිව කළු), සන්තෘප්තිය (තීව‍්‍ර සහ අඳුරු) සහ පැහැය (උදා රතු, කහ, කොළ, නිල් හෝ දම්) යන තුනෙහි වෙනස හේතුවෙන් බොහොමයක් වර්ණවල බලපෑම සිදුවුවද ‘කහ’ සහ ‘නිල‘’ වර්ණයන් අතර වෙනසට හේතුව ඒවා සමජාතීය වර්ණවීම ලෙස සැලකීම දැක්විය හැක
මෙලෙස ද්‍රෘෂ්‍ය නිර්මාණයක‘කහ’ එදිරිව ‘නිල්’ පැහැයන්හි හි දෘෂ්‍ය ගැටුම පැහැයන්ගේ ලූහුවත්බව සහ තීව‍්‍රතාවය අතර සාපේක්‍ෂ බව මත රඳා පවතී
මෙම ව්‍යාකූලතාවයන් අර්ධවශයෙන් ඵෙතිහාසික වන අතර 19 වන සියවසේ අවසන් භාගය දක්වා සෞන්දර්යාත්මක මතයන් විසින් ආවරනය කොටගෙන සිටි වර්ණ සංජානනය පිලිබඳ විද්‍යාත්මක අවිනිශ්චිතතාවය හේතුවෙන් පැනනැගුනු ඒවා වෙයි
කෙසේවෙතත් වර්ණ සංජානනයේ පවත්නා සන්දර්භීය සහ නම්‍යශීලී හැසිරීම විස්තර කිරීම සඳහා දරන ලද උත්සාහයන්ද මීට බලපාන ලදී
බොහෝ ඵෙතිහාසික ‘වර්ණ න්‍යායන්’ මඟින් මූලික ‘ශුද්ධ’ වර්ණයන් තුන සංයෝග කිරීම මඟින් අනෙකුත් පැවතිය හැකි සියලූම වර්ණයන් නිර්මාණය කළහැකි බවට උපකල්පනය කෙරින
යම්හෙයකින් මෙම දර්ශීය කි‍්‍රයාකාරීත්වය පෙන්වීමට කිසියම් සායම් වර්ගයක් හෝ තීන්ත වර්ගයක් අසමත් වන්නේ නම් එය සංශුද්ධ නොවීම හෝ වර්ණකයන්ගේ දුබලතාවයක් හේතුවෙන් සිදුවන්නක් ලෙස සැලකින
නමුත් යතාර්ථයේදී සියලූ දෘශ්‍යමාන වර්ණයන් නිර්මාණය කළහැක්කේ වර්ණමිතියේදී යොදාගන්නා පරිකල්පනීය ‘මූලික වර්ණයන්’ මිශ‍්‍ර කිරීමෙන් පමණකි
නමුත් ද්‍රෘෂ්‍යමාන වර්ණ පරාසයට එහා ගිය වර්ණයන් රැසක්ද පවතී
ආලෝකය තීන්ත හෝ සායම්වල සැබෑ ‘මූලික’ වර්ණ 3 ක් මිශ‍්‍ර කිරීමෙන් නිර්මාණය කළහැක්කේ සීමිත පරාසයක වර්ණ සංඛ්‍යාවක් පමණකි
එය හැමවිටම මිනිසාට සංජානනය කරගත හැකි සම්පූර්ණ වර්ණ පරාසයට වඩා කුඩාවූවකි
සතුන් පිලිබඳ නීතිය ව්‍යවස්ථාපිත නීතිය සහ නඩු තීන්දුවල එකතුවෙන් නිර්මාණය වූවකි
සුරතල් සතුන්, වනසතුන්, විනෝද කර්මාන්තය සඳහා යොදාගනු ලබන සතුන්, මස් පිණිස හා පර්යේෂණ සඳහා ඇති කරන සතුන් සම්බන්ධයෙන් බලපැවැත්වෙන නීතීන් මීට ඇතුලත් වේ
සතුන් පිලිබඳ නීතිය මීට වසර 30 කට පමණ පෙර පරිසර නීතියේම කොටසක් ලෙස සැලකුනි
1979 දී නීතීඥ ජොයිස් ටිෂ්ලර් විසින් සත්ව නීති අරමුදල ආරම්භ කරන ලද අතර එය සතුන් පිලිබඳ නීතිය ප‍්‍රචලිත කිරීම සහ සත්ව ජීවිත ආරක්‍ෂා කිරීම සහ ඔවුන්ගේ යහපත උදෙසා පිහිටුවනු ලැබූ පළවන සංවිධානය විය
වර්තමානයේ ඇමරිකා එක්සත් ජනපදයේ හාර්වර්ඞ්, ස්ටැන්ෆර්ඞ්, මිචිගන් හා ඩියුක් ඇතුලූ නීති විද්‍යාල 92 ක සත්ව නීතිය උගන්වනු ලැබේ රාජ්‍ය හා ප‍්‍රාදේශීය නීතීඥයින්ගේ සංගම්වල සත්ව නීතිය සම්බන්ධයෙන් කටයුතු කරන කමිටුද වැඩි වැඩියෙන් පිහිටවෙමින් පවතී
සත්ව නීතිය සම්බන්ධ කාරණාවන් සතුන්ගේ අයිතිවාසිකම් පිලිබඳ දාර්ශනික ගවේෂණයන්ගේ සිට සතුන් භාවිතා කරන අයගේ අයිතිවාසිකම් පිලිබඳව වන ප‍්‍රායෝගික සාකච්ඡාවන් දක්වා විවිධ කලාපයන් රැසක් ආවරණය කරනු ලබයි
තෝරත, ගිවිසුම්, අපරාධ සහ ආණ්ඩුක‍්‍රම ව්‍යවස්ථා වැනි සාම්ප‍්‍රදායික නීති ක්ෂේත‍්‍රයන් කෙරෙහි සතුන් පිලිබඳ නීතිය බලපෑම් සහගතවී ඇත
දික්කසාද හෝ නීත්‍යානුකූල වෙන්වීම්වලදී සතුන්ගේ භාරකාරත්වය පිලිබඳ ගැටලූ 
පශු වෛද්‍යවරුන්ගේ වෘත්තීය විෂමාචාරය සම්බන්ධ පැමිණිලි
නිවාස හිමියන් විසින් සතුන් ඇතිකිරීම තහනම් කිරීමේ කොන්දේසි වලට එරෙහිව ඉදිරිපත්වන පැමිණිලි 
සුරතල් සතුන්ට සිදුකරන තුවාල කිරීම් හෝ මරණයට පත්කිරීම්වලට වන්දි ඉල්ලා නඩු පැවරීම්
ගෘහස්ථ ප‍්‍රචණ්ඩත්වය හා කෲරත්වයට එරෙහි නීති ආවරණය කරන අපරාධ නීති

නීතිය
මනාව ගැලපෙන වර්ණ සංයෝජනයන් පිළිබඳ පුරෝකථනය කිරීම වර්ණ න්‍යායේ අරමුණයි
මෙම මූලික සම්බන්ධතාවයන් නිර්ණය කිරීම සඳහා වන උපකරණයක් ලෙස වර්ණ චක්‍රය නිර්මාණය කරනු ලැබ ඇත
සමහර සිත්තරුන් සහ න්‍යායවේදීන් විශ්වාස කරන්නේ අනුපූරක වර්ණයන් එකිනෙක ආසන්නයෙන් පිහිටවීම ප්‍රබල වෙනසක් හෝ ආතතියක් නිරූපණය කිරීමට සමත්වන බවයි. එයට හේතුව ඒවා මිශ්‍ර වූ කල්හි එම වර්ණ දෙකම නැතිව යෑමයි
තවත් සමහරුන් මෙසේ වර්ණ එකිනෙක ආසන්නයෙන් තැබීමෙන් සුසංයෝගී වර්ණ අන්‍යෝනත්වය නිර්මාණය කරන බව පවසති
වර්ණ චක්‍රයේ එකිනෙකට ආසන්නව ඇති වර්ණයන්  ප්‍රතිසම වර්ණයන් ලෙස හැඳින්වේ
ඒවා තනි පැහැයක් හෝ ප්‍රබල වර්ණ නිර්මාණය කරයි
මේ දෙකට අමතරව වන සංයෝගකිරීම් මඟින්ද සුසංයෝග කිරීම සිදුකළ හැකිය
දෙකට බෙදුණු අනුපූරක වර්ණ මාලාව විසින් ප්‍රතිසම පැහැයන් පරාසයක් යොදාගනු ලබයි
තුනට බෙදුණු වර්ණ මලාවන් පැහැය චක්‍රයේ සමදුරින් පිහිටි වර්ණ 3 ක් යොදාගනී
මුද්‍රණකරුවෝ සහ ඡායාරූප ශිල්පීහු සමහරවිට කලූ සහ තනි වර්ණයේ තීන්ත යොදාගනිමින් ද්විවර්ණ වර්ණ මාලාවක් යොදාගනිති
වර්ණ චක්‍රයේ සුසංයෝගයන් ප්‍රායෝගිකව යොදාගන්නා අවස්ථාවන් සීමාසහිතය
එයට හේතුව වර්ණ සංයෝජනයේ බලපෑම ඊට යොදාගන්නා වර්ණයන් මත තීරණය වන ඓකිනෙකට වෙනස් ප්‍රතිඵල ගෙනදීමයි
මෝස්තර නිර්මාණය සහ ගෘහ අභ්‍යන්තර සැරසීමේදී වැදගත්වන වර්ණයන් එමඟින් යෝජනාකර සිටිය හැකිය
නමුත් මෙහිදීද තීරණය කෙරෙහි වඩා බලපෑම් කරන්නේ පාරිභෝගිකයාගේ රුචිකත්වයත්, ජීවන විලාශයත් සහ සංස්කෘතික මතයත්ය
20 වැනි සියවසේ වර්ණ න්‍යාය විශේෂිත චිත්තවේගාත්මක හෝ විෂයාත්මක අවස්ථාවන් වර්ණ සමඟ සම්බන්ධ කිරීමට උත්සාහ දැරීය
එනම් රතු ප්‍රබෝධමත්, සරාගික, ස්ත්‍රීමය වර්ණයක් ලෙස සහ නිල් චිත්තාපර, සන්සුන්, පුරුෂරූපී වර්ණයක් ආදී වශයෙනි
හේතූන් කිහිපයක් නිසාවෙන්ම මෙම ව්‍යාපෘතිය අසාර්ථක වී ඇත
භාවාත්මක වර්ණ සංඝටනයන්හිදී සංස්කෘතික වර්ණ සංඝටනයන් අධිපතිත්වය දැරීම සහ නිර්මාණයේදී වර්ණ කෙරෙහි සන්දර්භයේ බලපෑම යනාදිය ඒ අතර වෙයි
වර්ණකයක් යනු  ආලෝකය පරාවර්තනය විමේදී එහි වර්ණය වෙනස් කරන ද්‍රවයයකි
වර්ණක එසේ කරන්නේ තොරාගත් වර්ණයන් අවශෝෂණය කරගැනීමෙනි
මෙම භෞතික කි‍්‍රයාවලිය එම ද්‍රව්‍යය විසින්ම ආලෝකය නිකුත් කරන ප‍්‍රතිදීප්තිය, ස්ථුරදීපනය සහ අනෙකුත් සංදීප්තතා ආකාරයන්ගෙන් වෙනස් වෙයි
වර්ණක ලෙස භාවිතා කිරීම සඳහා මිනිසා විසින් තෝරාගෙන සහ වැඩිදියුණුකොට ඇති ද්‍රව්‍ය සතුව වෙනත් ද්‍රව්‍ය වර්ණ කිරීම සඳහා යොදාගත හැකි සුවිශේෂී වූ ගතිගුණ පවතී
එමඟින් වර්ණ ගන්වන ද්‍රව්‍යට වඩා ඉහල අනුවර්ණ ශක්තියක් වර්ණකයට පැවතිය යුතුය
ඉහල උෂ්ණත්වයන්හිදී පවා එය ඝන ද්‍රව්‍යයක් ලෙස පැවතිය යුතුය
කාර්මික අවශ්‍යතාවයන් සඳහා මෙන්ම කලාවේදීද වර්ණකයකින් බලාපොරොත්තුවන අනිවාර්ය ලක්‍ෂණයන් වන්නේ ස්ථිරතාවය හා ස්ථායීතාවයයි
ස්ථිර නොවන වර්ණක කාළයත් සමඟ හෝ ආලෝකයට නිරාවරනය වූ විට අවපැහැ ගැන්වෙන අතර සමහර ඒවා අවසානයේ කැඞී බිඳී ගැලවී යයි
සායම්, තීන්ත, ප්ලාස්ටික්, රෙදිපිළි, විලේපන, ආහාර සහ අනෙකුත් බොහෝ ද්‍රව්‍ය වර්ණ ගැන්වීම සඳහා වර්ණක භාවිතා කරනු ලබයි
නිෂ්පාදන කාර්යන්හිදී සහ ද්‍රෘෂ්‍ය කලාවන්හිදී යොදාගනු ලබන වර්ණක බොහොමයක් වියලි ඒවා වන අතර සාමාන්‍යයෙන් ඒවා ඉතා සිහින් කුඩු බවට පත්කොට ඇත
බන්ධන කාරකයක් ලෙස කි‍්‍රයාකරන උදාසීන එනම් වර්ණකයේ කි‍්‍රයාකාරීත්වයට කිසිදු බලබෑමක් ඇතිනොකරන ද්‍රව්‍යක්ද මෙම කුඩු වලට එක්කරනු ලබයි
මැක්ස් බෙක්මාන් (1884 පෙබරවාරි 12 – 1950 දෙසැම්බර් 28) යනු ජර්මානු චිත්‍ර ශිල්පියෙක්, කැටයම් කරුවෙක්, මුද්‍රණ ශිල්පියෙක්, ප්‍රතිමා නිර්මාපකයෙක් හා ලේඛකයෙක් ප්‍රකාශන චිත්‍ර ශිල්පියෙක් ලෙස වර්ගීකරණය කෙ‍රුණ ද, එම යෙදුම මෙන්ම ව්‍යාපාරයද ඔහු ප්‍රතික්ෂේප කළේය
1920 ගණන්වල දී ඔහු නව ද්‍රව්‍යවාදය සමඟ එක් විය
එය අන්තර්වර්තිත භාවවාදයේ ප්‍රතිවාදී ප්‍රකාශනවාදයේ ප්‍රතිවර්දයකි
කිසියම් මාධ්‍යක්් වර්ණ පෙනෙන ආකාරය කෙරෙහි කෙසේ බලපාන්නේද යන්න පිලිබඳව නිශ්චිතව පැහැදිලි කිරීම දක්වා වර්ණ න්‍යාය වර්ධනය වී නොමැත
තීන්ත, සායම්, තෙල් සායම්, දිය සායම්, පාරද්‍රෘශ්‍ය තීන්ත ආදී වර්ණයන් හෝ මුද්‍රණයන් පරිඝණක ප‍්‍රදර්ශනයන් චිත‍්‍රපට ශාලාවන් හි පෙනෙන ආකාරය පිලිබඳව වෙන වෙනම සැලකිල්ලට ගනු ලැබ නැත
ජෝසෆ් ඇල්බර්ස් පාරදෘෂ්‍යභාවයේ මිත්‍යාව තුල පවත්නා වර්ණ වෙනස් සහ වර්ණ සන්තෘප්තිය පිලිබඳව විමර්ෂණය කළ නමුත් මෙය සාමාන්‍ය රීතියට ව්‍යතිරේඛයකි
දෙවන ප‍්‍රමාදදෝෂය වන්නේ වර්ණ පෙනෙන ආකාරය කෙරෙහි සන්දර්භයේ බලපෑමයි
වර්ණ තීව‍්‍රතා වෙනසේ වැඩිවීම සහ සංතෘප්තිය නිර්මාණය වන්නේ දර්ශනයේ දීප්තිය වැඩිවීම හෝ අවට පරිසරයේ ළා පැහැය හේතුවෙන් වියහැක
උදාහරණයක් ලෙස කලාගාරයක යාන්තමින් ආලෝකමත් කළ බිත්තියක් මත එල්ලා ඇති සිතුවමක් මතට විශාල ආලෝක ධාරාවක් එල්ල කළහොත් සිතුවමේ වර්ණයන් වඩා උද්දීප්ත ලෙස පෙනෙනු ඇති අතර ඡායාරූපමය මුද්‍රණයක් කලූ පසුබිමකට වඩා සුදු පසුබිමක් මත ප‍්‍රදර්ශනය කිරීමේදී වර්ණ වෙනස ප‍්‍රබලව දර්ශනය වෙයි
දීප්තතාවයන්ගේ වෙනස්කම් හේතුවෙන් ඇතිවන්නාවූ බලපෑම් හේතුවෙන් වර්ණ සංජානනයේදී සිදුවන බලපෑම අකෘතිගත කිරීම සඳහා තනි උපකරණයක් නිර්මාණය කිරීමට (ඡායාරූපමය රූපයේ පෙනෙන ආකාරය පරිගණකයක ප‍්‍රතිනිර්මාණය කිරීම) වර්තමාන වර්ණ විද්‍යාඥයෝ උත්සාහ දරති
වර්ණ රූපගත කිරීිම, වර්ණ ප‍්‍රතිනිර්මාණය, සායම් නිර්මාණ සමීකරණයන් ආදී විවිධ කි‍්‍රයාවලීන් තුල මෙම තේරුම්ගැනීම් අන්තර්ගත වෙයි
කෙසේ වෙතත් සමකාලීන වර්ණ න්‍යාය වෙත ප‍්‍රවේශ වී ඇත්තේ මින් ඉතා සුළු ප‍්‍රමාණයකි
සිවිල් නීතිය හෝ මහාද්වීපික නීතිය හෝ රෝමානු- ජර්මානික නීතිය ලෙසින් හඳුන්වනු ලබන්නේ ලෝකයේ ප‍්‍රධානතම නීති පද්ධතියයි
සිවිල් නීතිය බොහෝවිට පොදු නීතිය සමඟ සන්සන්දනය කරනු ලබන නීති පද්ධතියකි
මෙම පද්ධති දෙක අතර දක්වනු ලබන ප‍්‍රධාන වෙනස්කම වන්නේ පොදු නීතිය විශේෂිත තත්වයන් මත වියුක්ත රීති මත පදනම්වන බවත්, සිවිල් නීති තමන් ඉදිරියේ ඇති විවිධ නඩුවලදී විනිසුරුවරුන්ට අදාල කරගත හැකි වියුක්ත රීතීන් මත පදනම්වන බවත්ය
සිවිල් නීතියේ මුල් රෝම නිතිය, ධර්ම නීති සහ පුනරුදය දක්වා විහිද යයි
ඉස්ලාමීය නීතිය වැනි වෙනත් ආගමික නීතිවල බලපෑමද එයට ලැබී ඇත
සිවිල් නීති රටවල නීති පද්ධතීන් නිතියට මඟ පෙන්වනු ලබන මූලධර්මයන්ගෙන් සමන්විත නීති සංග‍්‍රහයන් කිහිපයක් මත පදනම් වෙයි
ප‍්‍රංශ සිවිල් නීති සංග‍්‍රහය මෙයට හොඳම උදාහරණයකි
ජර්මානු හා ස්විස් සිවිල් නීති සංග‍්‍රහයන්ද සිවිල් නීති ඉතිහාසයේ වැදගත් සංධිස්ථානයන් වෙයි
ස්කොට්ලන්තයේ හා දකුණු අපි‍්‍රකාවේ සිවිල් නීති පද්ධතීන් සංගෘහිතකොට නොමැති අතර එහි වඩාත් විසුරුනු ස්වභාවයේ නීති පද්ධතියක් ස්කැන්ඩිනේවියානු රටවල දැකගත හැක
සමාජවාදී නීතිය ලෙස හඳුන්වනු ලබන්න පශ්චාත් සමාවාදී රටවල් විසින් ස්වාධීන නීති පද්ධතියක් ලෙස නොසලකනු ලබන අතර එය රෝමානු - ජර්මානු සිවිල් නීතියේ විශේෂ ආකාරයක් ලෙසින් හඳුනාගැනේ
org/wiki/Civil_law_%28legal_system%29

 සිවිල් නීතිය
ඉගෝන් ශීල් (1890 ජුනි 12 – 1918 ඔක්තෝබර් 31) ඔස්ට්‍රියානු ජාතික චිත්‍ර ශිල්පියෙකු වන ඔහු “ගුස්ටාව් ක්ලිම්ට්”ගේ අනුගාමිකයෙකි
එසේම 20 වන ශත වර්ෂයේ බිහි වූ ශ්‍රේෂ්ට උපමා අලංකාර දක්වන චිත්‍ර ශිල්පියකු ලෙස ද ඔහුව නම් කර ඇත
ශිල් විසින් ඉදිරිපත් කළ තීව්‍ර චිත්‍ර අතර ස්ව ආලේඛ්‍ය චිත්‍ර විශාල ප්‍රමාණයක් දැකිය හැකි වේ
ඔහු විසින් කළ නිර්මාණවල දැකිය හැකි විශේෂත්වය ලෙස දැකිය හැකි වන්නේ ශරීරයේ විවිධ ඇඹරැනු ඉරියව් මඟින් චරිත එලි දැක්වීමයි
1890 උපත්
1918 මරණ
සන්නිදර්ශකයකු යනු කිසියම් පඨිතයක අන්තර්ගතය දෘශ්‍යමය නිරූපණයක් ලෙස නිර්මාණය කිරීම මඟින් එකී ලිවීම තවත් උසස් තත්ත්වයකට පත්කිරීම සම්බන්ධයෙන් විශේෂඥතාවයක් අත්කරගත් ග්‍රැෆික් චිත්‍ර ශිල්පියෙකි
ලිවීමක් තුළ පැහැදිලි කිරීම අසීරු සංකීර්ණ සංකල්පයන් හෝ ද්‍රව්‍යයන් පැහැදිලි කිරිම සඳහා මෙන්ම සුබපැතුම්පත් හෝ පොත්, සඟරා ආදිය සඳහා කවර සිතුවම් හෝ පෝස්ටර් වැනි ප්‍රචාරණයන් සඳහාද සන්නිදර්ශක යොදාගනු ලැබේ
වර්තමානයේ බොහොමයක් සන්නිදර්ශකයෝ සිය ජීවිකාව උපයා ගන්නේ ළමා පොත්, ප්‍රචාරණය, පුවත්පත් හෝ සඟරා ආදියට සිය නිර්මාණ දායකත්වය ලබාදීමෙනි
මෙම ක්ෂේත්‍රය තුළ සාම්ප්‍රදායිකවම තීන්ත සහ පෑන උපයෝගී කරගනිමින් නිර්මාණ කරන චිත්‍ර ශිල්පීහු අධිපතිත්වය දරති
පරිගණකවලින් මෙම කර්මාන්තය ඉමහත් වෙනසකට භාජනය කොට ඇති අතර වර්තමානයේ වානිජ සන්නිදර්ශකයන් බොහොමයක් සිය නිර්මාණ කටයුතු සඳහා පරිගණක යොදාගනු ලැබේ
කෙසේ වෙතත් සාම්ප්‍රදායික සන්නිදර්ශක න්‍යායන් තවමත් පොත් සන්නිදර්ශන ක්ෂේත්‍රය තුළ ජනප්‍රියව පවතී
දිය සායම්, තෙල් සායම්, පැස්ටල්, ලී කැටයම්, ලයිනෝකඩ සහ පෑන් හා තින්ත සාම්ප්‍රදායිකව යොදාගනු ලැබූ සන්නි දර්ශක ශිල්පක්‍රමයන් විය
සන්නිදර්ශකයකු වීම සඳහා විධිමත් සුදුසුකමක් අවශ්‍ය නොවේ
කෙසේවෙතත් පිළිගත් සන්නිදර්ශකයින් කිසියම් ආකාරයක චිත්‍ර පාසැලක හෝ විද්‍යාලයකට බැඳී විවිධ ඇඳීමේ ශිල්පක්‍රමයන් පිළිබඳව පුහුණුව ලබාගත්තෝ වෙති
චිත්‍ර කලා විද්‍යාලයන් හා විශ්ව විද්‍යාල සන්නිදර්ශනය පිළිබඳ නව පාඨමාලාවන්, උදාහරණයක් ලෙස එක්සත් රාජධානියේ මේ විෂය සඳහා ශාස්ත්‍රවේදී උපාධියක් හඳුන්වාදී ඇත
හඳුන්වාදී ඇති අතර එය වෘත්තියට ඇතුලත්වීමේ නව මාර්ගයන් බවට පත්ව ඇත
බොහොමයක් සන්නිදර්ශකයෝ ප්‍රකාශකයින් (පුවත්පත්, පොත් හෝ සඟරාවන්හි) හෝ ප්‍රචාරණ ආයතන විසින් නිදහස් සේවා පදනම මත බඳවාගත්තෝ වෙති
විද්‍යාත්මක හා තාක්‍ෂණික සන්නිදර්ශකයන්ගෙන් බහුතරයක් තොරතුරු ග්‍රැෆික් නිර්මාණ ශිල්පීන් ලෙසින් හඳුන්වනු ලැබේ
මොවුන් අතරින් විශේෂඥයින් වන්නේ මිනිස් සිරුර සන්නිදර්ශනය කරන වෛද්‍ය විද්‍යාත්මක සන්නි දර්ශකයින්ය
මේ සඳහා වසර ගණනාවක සෞන්දර්යාත්මක මෙන්ම වෛද්‍ය විද්‍යාත්මක පුහුණුවක්ද අවශ්‍ය වෙයි
ආෂිල් ගෝර්කි (උපත් නාමය - වොස්ටැනික් මැනුජ් ඇඩොයාන්), (1904 අප්‍රේල් 15 – 1948  ජුලි 21) ආමේනියාවේ උපත ලද ඇමරිකානු චිත්‍ර ශිල්පියෙකුවන අතර අමූර්ත ප්‍රතාශනවාදය කෙරහි විශාල බලපෑමක් ඇතිකළ අයෙකි
1904 උපත්
1948 මරණ
පෝල් ක්ලී (ජර්මානු උච්චාරණය ක්ලේ)(1879 දෙසැම්බර් 18 – 1940 ජුනි 29) ස්විට්සර්ලන්තයෙහි මුන්ශෙන්බස්ශී හි දී උපත ලද අතර ස්විස් ජාතික සිත්තරකු ලෙස මෙන් ම ජරමානු සිත්තරකු ලෙස ද සලකනු ලැබේ
අතිශය පෞද්ගලික වූ ඔහුගේ ශෛලිය ප්‍රකාශනවාදය, ඝනිකවාදය හා අධියථාර්ථවාදය වැනි කලා ව්‍යාපාර ගණනාවකින් අභාසය ලැබී ය
එසේ ම ඔහු ප්‍රාචීනවාදය හදාළ ශිෂ්‍යයෙක් ද විය
ක්ලී වර්ණ න්‍යායන් අත්හදා බලමින් අවසානයේ එහි පාරප්‍රාප්ත වූ නිසග සැලසුම් ශිල්පියෙක් විය
ඔහු ඒ පිළිබඳ දීර්ඝ වශයෙන් ලිවීය
ආකෘතිය හා සැලසුම් න්‍යාය පිළිබඳ රචනා නමින් හැඳින්වුණු, ඉංග්‍රීසියෙන් Paul Klee Notebooks යන හිසින් ප්‍රකාශයට පත් වූ ඔහුගේ දේශන, මහත් ප්‍රමුඛතාවකින් සැලකුම් ලබන අතර ලියෙනාර්දෝ දා වින්සිගේ A Treatise on Painting කෘතිය යුරෝපයේ පුනරුදය සම්බන්ධයෙන් ඉසිළූ වැදගත්කම සමග එය සංසන්දනය කරනු ලැබේ
ඔහුත් ඔහුගේ මිතුරු රුසියානු චිත්‍ර ශිල්පී වසීලි කන්දින්ස්කිත් දෙදෙනා ම ජර්මානු බවුහාවුස් කලා, සැලසුම් හා ගෘහනිර්මාණ පාසැලෙහි ඉගැන්වීමෙහි යෙදුණහ
ක්ලීගේ කෘති ඔහුගේ වියලි හාස්‍යය හා ඇතැම් විට ළමා හුරු පර්යාලෝකයත්, ඔහුගේ පෞද්ගලික මනෝගතීන් හා විශ්වාසයනුත්, ඔහුගේ සංගීතමයභාවයත් පිළිබිඹු කරයි
ජීවිතයේ මුල් අවධිය හා පුහුණුව 
 

ක්ලී ස්විට්සර්ලන්තයේ බර්න් අසල මුන්ශෙන්බස්ශී හි දී සංගීතයට ළැදි පවුලක උපත ලැබී ය
ඔහුගේ පියා හාන්ස් ක්ලී, බර්න් නගරය අසල Hofwil Teacher Seminar හි ජර්මානු සංගීත ගුරුවරයෙක් විය
ඔහුගේ මව ඉදා ෆ්‍රික් ගායිකාවක වනු පිණිස පුහුණුව ලබා තිබිණි
පෝල්, දරු දෙදෙනකු ගෙන් යුක්ත පවුලේ දෙවැන්නා විය
චිත්‍රකලාව හා සංගීතය යන දෙක ම ක්ලී බාල වියෙහි දී ම ඇරඹී ය
හත් හැවිරිදි වියෙහි ඔහු වයලීන වාදනය ඇරඹූ අතර අටවැනි වියෙහි දී ඔහුට සිය මිත්තණියගෙන් පදික රටහුණු පෙට්ටියක් තෑගි ලැබිණි
ඔහු සංගීතය හා චිත්‍ර කලාව විෂයයෙහි එක සමාන දස්කම් දැක්වූ බව පෙනේ
මුල් අවුරුදුවල, සිය දෙමාපියන්ගේ අභිලාෂ අනුව යමින් හෙතෙම සංගීතඥයකු වීම කෙරෙහි අවධානය යොමු කළේ ය
එහෙත් යොවුන් වියේ දී ඔහු දෘශ්‍ය කලාව ගැන තීන්දුවකට පැමිණියේ එක්තරා දුරකට ඊට එරෙහි කැරලිගැසීමක ප්‍රතිඵලයක් වශයෙනි
අනිත් අතට නූතන සංගීතය තමාට අර්ථවත් නො වී ය යන ඔහුගේ විශ්වාසය ද ඊට බලපෑවේ ය
ඔහු මෙසේ කී ය " සංගීතමය සාක්ෂාත්කරණයන්ගේ ඉතිහාසයෙහි පරිහානිය දකිමින් සංගීත නිර්මාණකරණය වෙත යාමේ අදහස මම ආකර්ෂණිය සේ නොදැක්කෙමි"
සංගීතඥයකු වශයෙන් ඔහු 18 වැනි හා 19 වැනි සියවස්වල සාම්ප්‍රදායික කෘති වාදනය කරමින් ඒවාට ඇලුණු ගැලුණු නමුත් දෘශ්‍ය කලාකරුවකු හැටියට ඔහු රුචි කළේ වඩා රැඩිකල් අදහස් හා ශෛලීන් ගවේෂණය කිරීමේ නිදහස යි
වයස දහසයේ දී ක්ලී ඇඳි භූ දර්ශන සිතුවම් සැලකියයුතු මට්ටමේ නිපුණතාවක් විදහා පෑවේ ය
විද්‍යාර්ථීන්ට ඔහුගේ ජීවිතය හා චින්තනය පිළිබඳ වටිනා ආලෝචනා සැපයීමට සමත්   වූ සුප්‍රකට දිනපොත ලිවීම 1897 ආසන්නයේ දී ඇරඹූ අතර එය 1918 දක්වා ම පවත්වාගෙන යාමට සමත් විය
ඔහු පාසැල් සමයෙහි ඉතා රුචියෙන් යුතු ව සිය පාසැල් පොත්වල, විශේෂයෙන් විකට චිත්‍ර, ඇඳීමේ යෙදුණි
ඒවා ඒ වන විටත් රේඛාව හා පරිමාව පිළිබඳ නිපුණත්වය පෙන්නුම් කළේ ය
ඔහු බර්න් "ජිම්නේසියමෙහි" අවසාන පරීක්ෂණය යන්තම් සමත් වී ගනිමින් මානව ශාස්ත්‍ර සඳහා සුදුසුකම් සපුරාගත්තේ ය
"අන්තිමේ දී "නිශ්චිත" අවමය අත්පත් කරගැනීම සෑහෙන අමාරු කාරියක් වන අතර ඒ සඳහා අවදානම් දැරීමට ද සිදු වෙයි" හෙතෙම තමාට ම ආවේණික වියලි මුඛරිකමෙන් යුතු ව ලියාතැබී ය
සංගීතය හා චිත්‍ර කලාව කෙරෙහි වූ ගැඹුරු උද්යෝගයට අතිරේක ව ක්ලී සාහිත්‍යය පරිශීලනය කළ පාඨකයෙක් ද පසු ව කලා න්‍යාය හා සෞන්දර්යවේදය පිළිබඳ ලියූ ලේඛකයෙක් ද විය
දෙමාපියන්ගේ අදිමදිකිරීම් මැද ලැබුණු අවසරය ඇති ව ඔහු 1898 දී මියුනිච් හි ලලිත කලා ඇකඩමියෙහි අධ්‍යාපනය ආරම්භ කළේ ය
ඔහු සමග හයින්රිච් නීර් සහ ෆ්‍රාන්ස් ෆන් ස්ටක් ද වූහ
ඇඳීමෙහි විශිෂ්ටයකු වූ ඔහු ස්වාභාවික වර්ණ සංවේදීතා හීන වූවකු සේ පෙනිණි
"තෙවැනි සිසිරයේ දී මා කිසි දිනක චිත්‍රණය ඉගෙන ගනු නැතැයි වටහාගත් තරම් වීමි
" ක්ලී මේ තුරුණු ත්‍රාසකාමී සමයෙහි වැඩිමනත් කාලයක් තැබෑරුම්වල ද "පහළ පන්තියෙහි" ස්ත්‍රීන් හා සිත්තරුන්ගේ ආදර්ශ නිරූපිකාවන් සමග සබඳතා පවත්වමින් ද ගත කළේ ය
1900 දී ඔහුට දා ව නීත්‍යනුකූල නො වූ පුතකු උපන් අතර උපතින් සති කීපයකට පසු එම දරුවා මියගියේ ය
ලලිත කලා උපාධිය සම්පූර්ණ කළ පසු ක්ලී සිය මිත්‍ර හර්මාන් හලර් සමග 1901 ඔක්තෝබර් සිට 1902 මැයි දක්වා  ඉතාලියෙහි ගත කළේ ය
ඔව්හු රෝමය, ෆ්ලොරන්ස් හා නේපල්ස්හි වෙසෙමින් පසුගිය සියවස්වල විශිෂ්ට සිත්තරුන්ගේ කෘති අධ්‍යයනය කළහ
"ෆෝරමය සහ වතිකානුව මට ආමන්ත්‍රණය කර ඇත
මනුෂ්‍යත්වයට මගේ ගෙළ මිරිකීමට ඇවැසි ය
" ඔහු කියාසිටියේ ය
ඔහු ඉතාලියෙහි වර්ණවලට ප්‍රතිචාර දැක්වූ නමුත් සෝබර ව මෙසේ සටහන් කළේ ය, "වර්ණය පිළිබඳ මේ ක්ෂේත්‍රයෙහි දීර්ඝ අරගලයක් මා අබියස සූදානම් ව තිබේ
"

සටහන් සහ මූලාශ්‍ර

අධෝලිපි 
පෝල් ක්ලීගේ පියා ජර්මානු පුරවැසියකු වූ අතර මව ස්විට්සර්ලන්ත පුරවැසිනියකි
ස්විට්සර්ලන්ත නීතිය පුරවැසිභාවය නිර්ණය කළේ පිය පරපුරෙන් නිසා පෝල්ට උරුම වූයේ පියාගේ ජර්මානු පුරවැසිභාවය යි
ඔහු පළමු ලෝක යුද්ධයේ දී ජර්මානු හමුදාවේ සේවය කළේ ය
කෙසේ වතුදු, ක්ලී ස්විට්සර්ලන්තයේ බර්න් නගරයෙහි හැදී වැඩුණු අතර අවසන් වරට 1933 දී ජර්මනියෙන් සංක්‍රමණය වීමට පළමු ව පවා ඔහු නිතර එහි පැමිණියේ ය
ස්විස් පුරවැසිභාවය සඳහා යොමු කළ අයැදුම්පත අනුමත වීමට ප්‍රථම ඔහු අභාවප්‍රාප්ත විය
ආශ්‍රේය 
 Jardi, Enric (1991) Paul Klee, Rizzoli Intl Pubns, ISBN 0-8478-1343-6
 Kagan, Andrew (1993) Paul Klee at the Guggenheim Museum (exhibition catalogue)  Introduction by Lisa Dennison, essay by Andrew Kagan
English and Spanish editions
1993, ISBN 978-0-89207-106-7
 Partsch, Susanna (1993) Paul Klee 1879-1940, Taschen Basic Art, Köln, ISBN 3-8228-0299-9

පෝල් ක්ලීගේ පොත්, රචනා සහ දේශන 
 1922 Beitrge zur bildnerischen Formlehre ('Contributions to a pictorial theory of form', part of his 1921-2 lectures at the Bauhaus)
 1923 Wege des Naturstudiums ('Ways of Studying Nature'), 4 pages
Published in the catalogue for the Erste Bauhaus Ausstellung (First Bauhaus Exhibition) in Summer 1923. Also published in Paul Klee Notebooks vol 1.
 1924 ber moderne Kunst ('On Modern Art'), lecture held at Paul Klee's exhibition at the Kunstverein in Jena on 26 January 1924
 1924 Pdagogisches Skizzenbuch ('Pedagogical Sketchbook')
 1949 Documente und Bilder aus den Jahren 1896-1930, ('Documents and images from the years 1896-1930'), Berne, Benteli
 1956 Graphik, ('Graphics'), Berne, Klipstein & Kornfeld
 1956 Schriften zur Form und Gestaltungslehre ('Writings on form and design theory') edited by Jürg Spiller (English edition
'Paul Klee Notebooks')
 1956 Band I
Das bildnerische Denken
, ('Volume I
the creative thinking')
572 pages review
(English translation from German by Ralph Manheim
'The thinking eye')
 1964 Band 2
Unendliche Naturgeschichte ('Volume 2
Infinite Natural History') (English translation from German by Heinz Norden
'The Nature of Nature')
 1964 The Diaries of Paul Klee 1898-1918  ed
Felix Klee Berkley, University of California
 1976 Schriften, Rezensionen und Aufstze edited by Ch
Geelhaar, Köln, 
 1960 Gedichte, poems, edited by Felix Klee
 1962 Some poems by Paul Klee ed Anselm Hollo
London

වැඩිදුර කියැවීම් 
 Paul Klee
Catalogue Raisonn
9 vols
Edited by the Paul Klee Foundation, Museum of Fine Arts, Berne
Thames & Hudson, 1998–2004.
 Paul Klee
1933 published by Stdtische Galerie im Lenbachhaus, Munich, Helmut Friedel
Contains essays in German by Pamela Kort, Osamu Okuda, and Otto Karl Werckmeister
Reto Sorg und Osamu Okuda
Die satirische Muse – Hans Bloesch, Paul Klee und das Editionsprojekt Der Musterbürger
ZIP Zürich 2005 (Klee-Studien
2), ISBN 3-909252-07-9
 
 Otto Karl Werckmeister
The Making of Paul Klee's Career, 1914-1920. University of Chicago Press, 343 pages, 125 halftones, 1984, 1989.
 Marcel Franciscono
His Work and Thought
University Of Chicago Press, 406 pages, 1991, ISBN 0-226-25990-0.
 Wilhelm Hausenstein (1921) Kairuan oder eine Geschichte vom Maler Klee und von der Kunst dieses Zeitalters ('Kairuan or a History of the Artist Klee and the Art of this Age')

බාහිර සම්බන්ධක 
 Zentrum Paul Klee - The Paul Klee museum in Bern 
 Current exhibitions and connection to galeries at Artfacts
Net 
 Paul Klee – Swissinfo web special 
 Paul Klee at the Museum of Modern Art (MoMA)
 Klee's Mandalas
 Gallery of Klee's artwork
Only thumbnails, no full images on display
උද්ධ්‍රැත 
<references>

1879 උපත්
කටවහරේ සාමාන්‍යෙයන් අනිත්‍යය ලෙස යෙදෙන අනිච්ච (පාලි
अनिच्चा anicca
සංස්කෘත
अनित्य anitya
ටිබෙටියානු
མི་རྟག་པ་ mi rtag pa
චීන
無常 wúchng
ජපන්
無常 mujō
කොරියානු
무상 musang
තායි
อนิจจัง anitchang, පාලි "aniccaŋ" වෙතින්) යනු බුද්ධාගමෙහි අත්‍යාවශ්‍ය භාෂිතයන් වන ත්‍රිලක්ෂණ අතුරින් එකක් වෙයි
ඉන් කියැවෙන්නේ සෑම සංස්කාර ධර්මයක්ම (පැවැත්මක්ම) අනවරත වෙනස්වීමක පවතින බවය
අනිත්‍යයට අනුව මනුෂ්‍ය ජීවිතය වයස්ගතවීමේ අනවරත ගලායන ප්‍රවාහයකට යටත්වන අතර උපත සහ පුනරුත්පත්තියද (සංසාරය), අහිමිවීම්ද මෙම අනිත්‍යය ස්වභාවයේම ප්‍රථිපලයකි
බුදුදහමට අනුව මේ සෑම දෙයකම පවත්නා අනිත්‍ය ස්වභාවය හේතුවෙන් යම්කිසිවක් වෙත ඇලීම ඵලරහිත වෙයි
ඉන් ඇතිවන්නේ දුකක් පමණි
බෞද්ධයින්ට අනුව අනිත්‍යය ස්වභාවය අවසන් කිරීමේ එකම මාර්ගය වන්නේ වෙනස්වීමක් නොමැති, ජරාවට පත්වීමක්, මරණයක් නොමැති නිර්වාණයයි
උදෘතයන්

‘සෑම දෙයක්ම අනිත්‍යය ය
අනිත්‍යය යනු කුමක්ද
ඇස අතිත්‍යය ය
දර්ශනය වන වස්තූන්(රූප), ඇසේ සංවේදීතාවය (චක්ඛු-සම්පාස), දැකීම නිසා ප්‍රසන්න අප්‍රසන්න ලෙස හෝ අප්හ‍රසන්න හෝ අප්ය‍රසන්න ලෙස දැනෙන දෙය(වේදයිත)ද අනිත්‍යය ය
මේලෙසම කණ නාසය දිය ශරීරය සහ මනස සමගද අනිත්‍යය ස්වභාවය බැඳී පවතී’

’සියලූම ස්ථාපිතයන් අනිත්‍යය ය’

‘උත්පාද (සමුදය) වන  ඕනෑම දෙයක් අවසානයට පත්වීමට (නිරෝධ) ගොදුරු වෙයි’

ත්‍රිලක්‍ෂණය
ඉංගී‍්‍රසි භාෂාව කථාකරන ජනයා, විශේෂයෙන්ම එංගලන්තයේ වර්ධනය වූ නීති පද්ධතිය වන පොදු නීතියට වඩා වෙනස් වූවක් ලෙස සිවිල් නීතිය හඳුනාගනු ලැබේ
මූලික වෙනස වන්නේ පොදු නීතිය ලිඛිත නීති බිහිවීමට පෙර පැවැති සම්ප‍්‍රදායන් මත පදනම් වෙමින් වර්ධනය වූ නීතියක් වීමත්, ලිඛිත නීති බිහිවීමෙන් පසුවද එම නීති අධිකරණයන් විසින් යොදාගනු ලැබ තිබිමත්ය
සිවිල් නීතිය වර්ධනය වූයේ ජස්ටීනියන්ගේ රෝම නිතියෙනි
පසුකාලීනව සිවිල් නීතිය ප‍්‍රමාණික ලෙස සලකනු ලැබූ චාරිත‍්‍රමය නෛතික සිද්ධාන්තයන්ගේ සංගෘහිත කිරීමක් ලෙස සැලකිල්ලට ලක්විය
18 වන සියවසේ දෙවන භාගයේදී පුද්ගලික නීතිය සංගෘහිත කිරීම සඳහා දරන ලද්දාවූ උත්සාහයන් දැකගත හැක
කෙසේවෙතත් සිවිල් නීති සංග‍්‍රහයන්ගේ බලපෑම වඩාත් තදින් දැනෙන්ට පටන් ගත්තේ ප‍්‍රංශ විප්ලවයෙන් පසුකාලයේදීය
ප‍්‍රංශය, ඔස්ට්‍රියාව, ක්විබෙක්, ඉතාලිය, පෘතුගාලය, ස්පාඥ්ඥය, නෙදර්ලන්තය සහ ජර්මනියේද මෙය පැතිරින
කෙසේවෙතත් සංගෘහිත කිරීම සිවිල් නීති පද්ධතියේ අනිවාර්ය ලක්‍ෂණයක් නොවුනි
උදාහරණයක් ලෙස ස්කැන්ඩිනේවියානු රටවල සිවිල් නීතියේ වැඩි කොටසක් සංගෘහිත කොට නොමැත
මේ අතර පොදු නීති අධීකරණ බලයන් විශාල වශයෙන් සංග‍්‍රහ කරනු ලැබ ඇත
මේ දෙකෙහි මිශ‍්‍ර ස්වභාවයක් දැකගත හැකි නීති පද්ධතීන්ද පවතී
ස්විට්සර්ලන්තය, ක්විබෙක්, පිලිපීනය, නැමීබියාව සහ දකුණු අපි‍්‍රකාව මීට උදාහරණයන්ය
මේ අනුව සිවිල් නීතිය සහ පොදු නීතිය අතර වෙනස පවතින්නේ සංගෘහිත කිරීම මත නොව නීති සංග‍්‍රහයන් සහ ව්‍යවස්ථාවන් වෙත දක්වනු ලබන ක‍්‍රමවේදී ප‍්‍රවේශය මත බව පෙනීයයි
සිවිල් නීති රටවල ව්‍යවස්ථා සම්පාදනය නීතියේ මූලික මූලාශ‍්‍රය වෙයි
මේ අනුව අධිකරණයන් සිය තීන්දු ලබාදීමේදී නීති සංග‍්‍රහයන් සහ ව්‍යවස්ථාවන් මත පදනම් වෙයි
මෙහිදී කිසියම් කරුණක් අරභයා නිශ්චිත නෛතික ප‍්‍රතිපාදනයක් නොමැති අවස්ථාවක් උද්ගත වූ විට නීති සංග‍්‍රහයේ පොදු රීති හා මූලධර්මයන් කෙරෙහි අධිකරණය සලකා බලයි
මීට වෙනස්ව පොදු නීති පද්ධතියේදී නීතියේ ප‍්‍රාථමික මූලාශ‍්‍රය වන්නේ නඩු තීන්දුය
ව්‍යවස්ථාවන් පොදු නීතිය තුලට පසුව පැමිණි ද්විතීයික මූලාශ‍්‍රයක් ලෙස සලකනු ලබන අතර ඒවා පටු ලෙස අර්ථ දැක්වීම සිදු කරනු ලබයි
බලය බෙදීමේ සංකල්පය කෙරෙහිද සිවිල් නීති හා පොදු නීති රටවල ආකල්පය එකිනෙකට වෙනස් වෙයි
සමහර පොදු නීති රටවල විශේෂයෙන්ම එක්සත් ජනපදයේ රජයේ අනෙකුත් ශාඛාවන්හි බලය සමතුලිත කරන තැනැත්තන් ලෙස විනිශ්චයකාර වරුන්ව සලකනු ලැබේ
මීට වෙනස්ව ප‍්‍රංශයේ බලය බෙදීම පිලිබඳ මූලික සංකල්පය වන්නේ ව්‍යවස්ථාදායකය සහ විනිශ්චකාරවරුන්ට එකිනෙකට වෙනස් භූමිකාවන් පවරා දීමයි
මෙහිදී විනිශ්චකාරවරුන් නීතිය ප‍්‍රායෝගික සිද්ධීන්ට අදාල කරන්නන් ලෙසින් පමණක් සලකනු ලබයි
එනම් බොහෝ සිවිල් නීති රටවල් අධිකරණ පූර්ව නිදර්ශන න්‍යාය ප‍්‍රතික්ෂේප කරසිටීම හෝ ශ්‍රේෂ්ඨාධිකරණයේ බලය සීමා කිරීමට පියවර අනුගමනය කොට ඇත
විවිධ සිවිල් නීති රටවල නෛතික ක‍්‍රමවේදයන්හි හඳුනාගත හැකි වෙනස්කම් රැසක්ද පවතී
උදාහරණයක් ලෙස නිතර ප‍්‍රකාශවන අදහසක් වන්නේ පොදු නීති උපදේශයන් වඩාත් දිගු විස්තර හා හේතුදැක්වීම් සහිත වන බවත් සිවිල් නීති රටවල නීති උපදෙස් ඉතා කෙටි සහ ස්වභාවයෙන්ම විධිමත් ඒවා වන බවත්ය
මෙම මූලධර්මය ප‍්‍රංශය සම්බන්ධයෙන් සත්‍යයක් වන අතර නඩු තීන්දුවලදී විනිශ්චයකාරවරුන් ව්‍යවස්ථාපිත නීතිය මිස පූර්ව නඩු තීන්දු සඳහන් නොකරති (කෙසේවෙතත් ඔවුන් සිය තීරණයන්ට එළැඹීමේදී ඒවා සැලකිල්ලට නොගන්නා බවත් මින් අදහස් නොවේ)
මීට වෙනස්ව ජර්මන් භාෂාව කථාකරන රටවල අධිකරණ තීන්දු ඉංග‍්‍රීසි අධිකරණ තීන්දු තරම්ම දීඝ වියහැක
එමෙන්ම ඒවායේ පූර්ව අධිකරණ තීන්දු සහ ශ‍්‍රාස්ත‍්‍රාලීය ලිවීම් පිලිබඳවද ගැඹුරින් සාකච්ඡා කරනු ලබයි
කෙසේවෙතත් මෙහි සමහර සමාජවිචාරාත්මක වෙනස්කම් පවතී
සමහර සිවිල් නීති රටවල විනිශ්චකාරවරු නීතීඥයින්ගෙන් වෙන්වූ වෙනමම පිරිසක් ලෙස පුහුණු කිරීම සහ උසස්වීම් ලබාදීම සිදුකරනු ලැබේ
පොදු නීති විනිශ්චකාරවරුන් තොරාගනු ලබන්නේ පිලිගැනීමට ලක්වූ නීතීඥයින් අතුරිනි
ස්කැන්ඩිනේවියානු රටවල විනිශ්චකාරවරුන් වන්නේ එකී ධුරය සඳහා ඉල්ලූම් කරනු ලැබූ නීතීඥයින්ය
ප‍්‍රංශයේ විනිශ්චකාරවරුන් සඳහා වෙන්වූ වෙනමම පාසැලක් පවතී
අපරාධ නඩු විධාන කාර්ය පටිපාටිය සම්බන්ධයෙන් ගත්කළ සිවිල් නීති පද්ධතීන් පදනම් වන්නේ චෝදනාත්මක ක‍්‍රමය අනුව නොව විමර්ෂනාත්මක ක‍්‍රමය මතය
පොදු නීති රටවල මෙවැනි ආකාරයේ අධිකරණ සංවිධානයක් එහි ඇති නිර්දෝෂීභාවයේ පූර්ව නිගමනය හේතුවෙන් විවේචනයට ලක්වී ඇත
මානව හිමිකම් පිලිබඳ යුරෝපීය ප‍්‍රඥප්තියේ පාර්ශ්වයන් වන බොහෝ යුරෝපීය රටවල් ‘සාධාරණ නඩු විභාගයක් සඳහා ඇති අයිතිය’ සහ නිර්දෝෂීභාවයේ පූර්ව නිගමනය සුරක්‍ෂිත කරනු ලබයි
මෙම ප‍්‍රඥප්තිය සියලූම සාමාජිකයින් විසින් සිය ව්‍යවස්ථාවන් මගින් බලාත්මක කොට ඇත
සමහර සිවිල් නීති රටවල මෙම ප‍්‍රඥප්තියට පෙර සිටම නිර්දොෂීභාවයේ පූර්ව නිගමනය සංකල්පයක් ලෙස පැවතින
උදාහරණයක් ලෙස නෝර්වේහි මෙම පූර්ව නිගමනය එරට චාරිත‍්‍රමය නීතිය තුල අන්තර්ගතව පැවති අතර එරට ශ්‍රේෂ්ඨාධිකරණය විසින්ද එය පිලිගනු ලැබ පැවතින
නිර්දෝෂීභාවයේ පූර්ව නිගමනය පැවතුනද විමර්ෂනාත්මක ක‍්‍රමයේ වෙනස වඩාත් නිරූපනය වනනේ පොදු නීති රටවල මහත් අවධානයක් යොමු කරනු ලබන ජූරියේ සමානත්වය තුලය
විමර්ෂනාත්මක ක‍්‍රමයන් තනි විසුරුවරයකු හෝ විනිශ්චය සභාවකින් සමන්විත විනිශ්චයාසනයන් ස්ථාපිත කිරීමට උන්නදු වෙයි
සමහර ස්කැන්ඩිනේවියානු රටවල එක් සිවිල් වැසියකු සහ පුහුණුවලත් නීති වෘත්තිකයින් දෙදෙනකුගෙන් සමන්විත විනිශ්චය සභාවන් කි‍්‍රයාත්මක වේ
මෙම විමර්ෂනාත්මක ක‍්‍රමයේ එක් ප‍්‍රතිඵලයක් වන්නේ ජූරි නඩු විභාගයන් අවම වීම නඩු විභාගයන්හි සාක්‍ෂි සම්බන්ධයෙන් විශාල වෙනස්කමක් ඇති කිරීමට හේතුවීමය
සාක්‍ෂි පිලිබඳ පොදු නීතියේ රීතීන් පදනම්ව ඇත්තේ ජූරිය නොමඟ යවන සහ විශ්වාසනීය නොවන සාක්‍ෂි වෙත අනවශ්‍ය ලෙස රැඳීම වැලැක්වීම සඳහාය
විමර්ෂනාත්මක ක‍්‍රමයේදී සාක්‍ෂි සම්බන්ධයෙන් කි‍්‍රයාත්මක රීති එතරම් සංකීර්ණ නොවන අතර එයට හේතුවී ඇත්තේ විශ්වාසනීය සාක්‍ෂි හඳුනාගැනීමේ හැකියාව නීති වෘත්තිකයන්ට පැවතීමය
මෙහි වඩාත් වැදගත් රීතිය වන්නේ ප‍්‍රවාදක සාක්‍ෂි පිලිබඳව වන රීතියයි
පොදු නීතියේ ප‍්‍රවාදක සාක්‍ෂි පිලිබඳව වන රීතියට දළ වශයෙන් ව්‍යතිරේඛයන් 32 ක් යොදාගැනීම වලක්වා ඇත්තේ අධිකරණයෙන් පිටදී කරන ලද ප‍්‍රකාශයන් භාවිතා කිරීම වැලැක්වීම සඳහාය
org/wiki/Civil_law_%28legal_system%29#Civil_versus_common_la
රහතන් වහන්සේ  නමින් හඳුන්වන සියලූ ලෞකික බැඳීම් වලින් මිදී නිර්වාණය අවබෝධ කරගත් උතුමන්ය
පිරනිවන් පාන බැවින් අනතුරුව භවනක් නොලබයි
සම්භවය 

බුදුන් පාලි ත්‍රිපිටකයේ දක්වා ඇති ආකාරයට අරහත් යන වචනයේ සාහිත්‍යාත්මක අර්ථය වන්නේ ගරුකළයුතු තැනැත්තා යන්න සහ උසස් මනුෂ්‍යයකුට ළගාවිය හැකි ඉහල ස්ථානය කරා ළඟාවූ තැනැත්තා (අරිය පුද්ගල) යන්නය
මෙම යෙදුම බුදුන්ට මෙන්ම ඔහුගේ නිර්වාණාවබෝධය ලත් අනුගාමිකයන් සඳහාද විශේෂණයක් ලෙසින් යොදා ගැනුනි
ඉතාම සුලභව යොදාගනු ලබන බෞද්ධ පාඨය වන ‘නමෝ තස්ස භගවතෝ අරහතෝ සම්මා සම්බුද්ධස්ස’ යන්නෙහිද එය යෙදෙන්නේ අරහත් තත්වයට පත් බුදුන් වහන්සේට නමස්තාර කරමි යන අර්ථයෙනි
ථේරවාද බුදුදහම

ථේරවාද බුදුදහම තුල බුදුහු ප්‍රථමයෙන්ම තමන්ව අරහත් යන නමින් හඳුන්වාගත් අතර එයින් අදහස් කරනු ලැබූයේ සියලූ කෙලෙසුන්ගෙන් මිදුනු තණ්හාව, වෛරය සහ මෝහයෙන් නිදහස් වූ මෝහාන්ධකාරය සහ තෘෂ්ණාව දුරුකළ අනාගත උත්පත්තියට හේතුකාරක වන්නාවූ කිසිවකින් තොර සබෑව ඒ ලෙසින්ම දැකිය හැකි තැනැත්තා යන අර්ථයෙනි
එනම් මෙම ගුණාංගය කියාපාන්නේ පූර්ණ පාරිශුද්ධත්වය සැබෑ වටිනාකම සහ නිරිවාණය ළගාකර ගැනීමයි
පාලි සාහිත්‍යයේ ආනන්ද හිමියන් කියා සිටින්නේ ආකාර හතරකින්  ඕනෑම එක් මාර්ගයක් අනුගමනය කළහැකි බවයි.
සංවරය පෙරටුව ගමන්කරන විදර්ශනාවක් ඇතිකරගැනීම (සමථා පුබ්බංගමා විපස්සනා)
විදර්ශනාව පෙරටුව ගමන්කරන සංවරයක් ඇතිකරගැනීම (විපස්සනා පුබුබංගමා සමථා)
සංවරය හා විදර්ශනාව අනුපිලිවෙලින් ඇතිකරගැනීම (සමථා විපස්සනා යුගන්ධා)
කෙනෙකුගේ මනස ධර්මයෙන් උද්දීපනයව එහි ප්‍රතිඵලයක් ලෙස බාධකයන් අත්හැර දමමින් සංවරභාවය ඇතිකරගැනීම (ධම්මා උද්දකා විගාහිතා මනසා හෝති)
 
ථේරවාද බුදුදහමේදී අරහත් තත්වයට පත්වූවන් බුදුන්ට සමාන ඵලයක් සාක්‍ෂාත් කරගත් අය වූවද ඔවුන්ගේ ක්‍රියාකාරීත්වය අනුව ඔවුන් හා බුදුන් අතර යම් වෙනසක් පවතී
මහායාන බුදුදහම

  
මහායාන බෞද්ධයෝ යමෙකුගේ අධ්‍යාත්මික අපේක්‍ෂාවන්හි අවසාන අරමුණ ලෙස බුදුන් සැලකිය යුතු බව විශ්වාස කරති
අරහත් බුදුන්ගේ නිර්වාණාබෝධය ලත් අනුගාමිකයකු වුවද බෝධිසත්වයන්ට ඊට වඩා වැදගත් ස්ථානයක් හිමිවේ
ථේරවාද බුදුදහමට වඩා වෙනස් මහායාන බුදුදහම තුල බෝධිසත්ව යන්නට වෙනස් අර්ථයක් අඩංගු වේ
පාලි සාහිත්‍යය තුල සිය ආධ්‍යාත්මික සංවර්ධනය පිලිබඳව තථාගතයන් වහන්සේ සඳහන් කරන අවස්ථාවන්හිදී ‘මා සත්‍යාවබෝධය නොලත් බෝධිසත්වයකු ලෙස සිටින කල්හි’ යනුවෙන් සඳහන් වේ
එනම් මෙහිදී බෝධිසත්ව යන්නේ අදහස් වන්නේ නිර්වාණාවබෝධය නොලත් ඒ වෙනුවෙන් පරිශ්‍රම දරන අයෙකි
මහායාන බුදුදහම තුල බෝධිසත්ව යනුවෙන් හැඳින්වෙන්නේ අන්‍යයන්ගේ යහපත වෙනුවෙන් සිය අභිමතාර්ථය කැපකර සියලූම පෘතග්ජනයින් සත්‍යාවබෝධය ලබනතුරු සිය නිර්වාණ මාර්ගය අතහැර සිටින තැනැත්තෙකි
එවැනි තැනැත්තකු නිර්වාණාවබෝධයේ මූල අවස්ථාවක් ලෙස නම් කරනු ලබන බෝධිචිත්ත නම් තත්වයකට පත්වූ අයකු ලෙස සැලකේ.

ජෛන ආගම

ජෛන ආගමේ ‘අරහත්’ හෝ ‘අරහන්ත්’ යන්න ජින යන්නට සමාන වචනයක් ලෙස සැලකෙන අතර ඔහු සියලූ අගති කර්මයන් නැතිකරදැමූ ජීවතුන් අතර සිටින තැනැත්තෙකි
විශේෂිත කර්මයක් දරා සිටීම හේතුකොටගෙන ජෛන ආගමික ගුරුවරයකු වීමේ අවස්ථාව ලබන්නන් සැලකෙන තීර්ථංකර යන තත්වයට මෙය සමාන නොවේ
ජෛන නවාකර් මන්ත්‍රය ආරම්භවන්නේ ‘නමෝ අර්හත් නාම්’ යනුවෙනි
බුදු දහම
මාර්ග ඵල ලැබූවන්
සර්වඥ
රහතන් වහන්සේලා
එෂර් [1898 ජුනි 17 – 1972 මාර්තු 27] ලන්දේසි ජාතික චිත්‍ර ශිල්පියෙකු වේ
ඔහු වඩා ප්‍රසිද්ධ ලී අච්චු මුද්‍රණය, ලිතෝග්‍රැෆි හා මෙද්සොනයිට් ශිල්පක්‍රමයෙහි වේ
ඔහුගේ මෙම අද්විතීය නිර්මාණ තුළින් අපරිමිත බව, ගෘහ නිර්මාණ ශිල්පය වැනි පුළුල් ක්ෂේත්‍ර විමසා තිබේ
1898 උපත්
1972 මරණ
ජුලියස් මොඩෙකායි පින්කාස් (1885 මාර්තු 31 – 1930 ජුනි 05) බෙල්ජින් ජාතික චිත්‍ර ශිල්පියෙකු වන අතර ඔහු පැසින්, ජුල්ස් පැසින් සහ මොන්ට්පැනාස් කුමාරු යන අන්වර්ථ නාම වලින් හැදින්වෙයි
අන්තර්ගතය

	1 - මුල්කාලීන ජීවිතය

	2 - ඇමරිකාව

	3 - වෘත්තිය

	4 - මරණය

	5 - සටහන්

	6 - යොමුව

	7 - බාහිර සම්බන්ධයන්

මුල්කාලීන ජීවිතය

පැසින් උපත ලද්දේ බල්ගේරියාවේ විඩින් ප්‍රදේශයේදී වන අතර ඔහුගේ පියා ස්පාඤ්ඤ - සෙෆාඩික යුදෙව් ජාතිකයෙකු විය
ඔහුගේ මව සර්බියානු - ඉතාලි ජාතික කාන්තාවක් විය
ඔහු සිය මුල්කාලීන පුහුණුව වියනා සහ මියුනිච් ප්‍රදේශයන් හිදි ලබාගන්නා ලදී
ඔහු තම අනුවර්තනාමය වු පැසින් යන්න (මෙය පින්කාස් යන්නෙහි සුළු විකරණයක් වෙයි
) යන්න 1905 වසරේ මුල්භාගයේ පටන් භාවිත කිරීම ආරම්භ කරන ලදී
මෙම කාලය තුළදීම ඔහු මියුනිච්හි ප්‍රකාශයට පත් වු හාස්‍ය ජනක සගරාවක් වු සිම්ප්ලිසිසිමස් නම් සඟරාව සදහා චිත්‍ර නිර්මාණ සිදු කිරීම ආරම්භ කළේය
1905 වසරේ දෙසැම්බර් මාසයේ දී ඔහු පැරිස් නගරය වෙත පැමිණියේය
ඒත් සමගම 20 වන සියවසේ අරම්භයේ දී පැරිසිය වෙත ගලා ආ කාලාත්මක නිර්මාණ කරුවන් පිරිසෙන් අයෙකු බවට ඔහු පත් විය
1907 වසරේ දී පැසින්ට තවත් සිත්තරියක වු හර්මයින් ලියෝනට් කාටන් ඩේවිඩ් නම් කාන්තාව මුන ගැසුණු අතර ඔවුන් ආදර වන්තයන් බවට පත් විය
අනතුරුව 1914 ඔක්තෝබර් මස 03 වැනි දින පැසින් ඇමරිකාව බලා පිටත් වන තෙක්ම ඔවුහු එක්ව දිවි ගෙවුහ
පැසින් ඇමරිකාව බලා යාමෙන් අනතුරුව හර්මයින් ඩේවිඩ් තවදුරටත් සිය මව සමග පැරීසියේ ජීවත් වු අතර කෙසේ නමුත් 1914 ඔක්තෝබර් මස 31 වැනි දින පැසින්ගේ ඉල්ලීමට අනුව ඇයද ඇමරිකාව බලා පිටත් විය
ඉතාලි ජාතිකයින්
ආනාපානසති යන්නෙහි අර්ථය හුස්මගැනීම පිලිබඳව මනා සිහියක් ඇතිකරගැනීම යන්නයි (පාලි භාෂාවෙන් සති යනුවෙන් හැඳින්වෙන්නේ මනා සිහියයි
ආනාපාන යනු ආශ්වාසය හා ප‍්‍රාශ්වාසයයි)
මෙය බුදුන් වහන්සේ විසින් ඉගැන්වූ මූලිකම භාවනා ක‍්‍රමයයි
ආනාපානසති සූත‍්‍රයෙන් හඳුන්වාදෙන පරිදි මෙම ඉගැන්වීමට අනුව ආර්ය අශ්ඨාංගික මාර්ගයේ කොටසක් ලෙස මෙම භාවනා ක‍්‍රමය පුරුදු පුහුණු කිරීම අවසාන වශයෙන් නිර්වාණය සාක්‍ෂාත් කරගැනීම සඳහා කෙලෙසුන් නැසීමේ මාර්ගය විවරකරදෙනු ලබයි
අතීතයේ මෙන්ම වර්තමානයේදීද ශාරීරික ප‍්‍රපංචයන් අරමුණු කොටගෙන සිදුකරනු ලබන බෞද්ධ භාවනා ක‍්‍රමයන්ගෙන් වැඩියෙන්ම භාවිතයට ගනු ලබන භාවනාව වන්නේ ආනාපානසතිය යි
සාම්ප‍්‍රදායිකව එය සමාධිය උපදවාගැනීමේ පදනම් භාවනා ක‍්‍රමයක් ලෙස යොදාගනු ලැබේ
සිය නිර්මාණාවබෝධය කරා ගිය ගමනේ බුදුන් වහන්සේ ළගාකරගත් එක් ධ්‍යාන මට්ටමක් වූයේ සිතේ සමාධිය ඇතිකර ගැනීමයි
සෙන් සම්ප‍්‍රදායේදී සාසෙන් හෝ ෂිකන්ටසා (සෝටෝ සම්ප‍්‍රදායේදී) සමඟ ආනාපානසතිය පුරුදු පුහුණු කරනු ලබයි
ආනාපානසතිය සෙසු සාම්ප‍්‍රදායික භාවනා ක‍්‍රම සමඟින්ද වැඩිය හැකිය
ආනාපානසතිය සම්බන්ධයෙන් බුදුන් වහන්සේගේ ඉගැන්වීම් පදනම් වනනේ නිර්වාණාවබෝධය ලබාගැනීමේදී උන්වහන්සේ  අනුගමනය කළ අත්දැකීම් පදනම්කොටගෙනය
ආනාපානසති සූත‍්‍රය මනා සිහියෙන් යුතුව ආශ්වාස ප‍්‍රාශ්වාස කිරීම සම්බන්ධයෙන් විශේෂයෙන් දක්වන අතර මනා සිහියේ අංගයන් වන මනා සිහිය, විශ්ලේෂණය, වීර්ය,  පී‍්‍රතිය, ශාන්තභාවය, සමාධිය සහ උපේක්‍ෂාව යනාදී ගුණයන් වර්ධනය කරගැනීමේ මාර්ගයක් ලෙස ආනාපානසති භාවනාව වැඞීමට නිර්දේශ කරනු ලබයි
මෙම ගුණයන් වර්ධනය කරගැනීම තුලින් වේදනාව අවසන් කළහැකි (නිර්වාණය) බව බුදුන් වහන්සේගේ ඉගැන්වීම විය
භාවනාව වැඞීම

ආනාපානසති භාවනාව විවිධාකාරයෙන් වැඩිය හැක
සාමාන්‍යයෙන් කෙනෙක් එය ආරම්භ කරන්නේ ඍජු කොන්දක් හා කෙලින් කරගත් හිසින් යුතුව පහසු ඉරියව්වකින් කලබලකාරීත්වයකින් තොර පරිසරයක හිඳගැනීමෙනි
භාවනා කරන තැනැත්තා තමන් හුස්ම ගන්නා වේගය අඩු වැඩි නොකොට සාමාන්‍ය ආකාරයෙන් ආශ්වාස ප‍්‍රාශ්වාස කළ යුතුය
ආශ්වාස ප‍්‍රාශ්වාසය කෙටි නම් භාවනා කරන්නා එය කෙටි බව මෙනෙහි කළ යුතුය
එය දිගු හුස්මක් නම් සරළව එය දිගු හුස්මක් බව මෙනෙහි කළ යුතුය
ආශ්වාස ප‍්‍රාශ්වාස කරන අතර භාවනා කරන තැනැත්තා
සම්පූර්ණ ශරීරය, ප‍්‍රහර්ශය, සතුට, මනස හා මානසික කි‍්‍රයාවලිය පිලිබඳ සංවේදී වීමට පුහුණුව ලබයි
චපලත්වය, ලලාසාව, විරතිය සහ අත්හැරීම පිලිබඳව මනස අවදිව තබාගැනීමට පුහුණුව ලබයි
මනස අචලව තෘප්තිමත්ව නිදහස්ව පවත්වා ගනී
හික්මවනු නොලැබූ මනසක අඛණ්ඩව සිතිවිලි උත්පත්තිය ලබන අතර මානසික ඒකාග‍්‍රතාවයට ඒවා බාධා කරයි
සාගරයේ රළ නැගෙන්නාසේ ඒවා මතුවී බිඳී විසිරී යයි
යමකු ඒවා දෙස උපේක්‍ෂාවෙන් යුතුව බලයි නම් ඒවා ක‍්‍රමයෙන් නැතිවී අහෝසිවී යයි
අනෙක් අතට යමකු ඒවා වෙත අවධානය යොමු කරයි නම් එම තැනැත්තා සිතිවිලි ජාලයක මංමුලා වී යයි
මෙහිදී සිතිවිලි ආකාර දෙකක් පිලිබඳ විස්තර කෙරෙයි
එනම් අතීතය පිලිබඳ සිතිවිලි සහ අනාගතය පිලිබඳ සිතිවිලිය
මේවා දුක හෝ සතුට රැගෙන පැමිණෙති
මේවා පිලිබඳ එළඹගත් සිහිය නොමැති වූ විට මනස එක් සිතිවිල්ලකින් අනෙකට ඉගිලෙමින් ඉලක්කයකින් තොරව ඉබාගාතේ සැරිසැරීමට පටන්ගනී
ගලායන සිතිවිලි බාධාවක් කරනොගෙන නැවත නැවත ආශ්වාසය හා ප‍්‍රාශ්වාසය පිලිබඳව පමණක් අවධානය යොමු කරන ලෙසට මෙම භාවනාව පුරුදු කරන්නන්ට උපදෙස් දෙනු ලැබේ
ති‍්‍රපිටකයේ සඳහන් නොවූවද විසුද්ධිමාර්ගය පදනම්ව සකසාගත් වර්තමාන භාවනා ක‍්‍රමවේදයක් පියවර හතරක් අනුගමනය කරයි
1 ප‍්‍රාශ්වාසය අවසානයේ සෑම හුස්මක්ම ගණන් කරන්න

2 ආශ්වාසය ආරම්භයේදී සෑම හුස්මක්ම ගණන් කරන්න

3 ගණන් කිරීම වෙත නොව හුස්ම පිලිබඳව අවධානය යොමු කරන්න

4 හුස්ම නාස් පුඩුවලට ඇතුල්වන හා ඉන් පිටවන ස්ථානය පිලිබඳව පමණක් මෙනෙහි කරන්න
ආනාපානසතියේ අදියරයන්

විධිමත් ආකෘතිය තුල පියවර දහසයක් අඩංගු වේ
ඒවා කාණ්ඩ හතරකට බෙදනු ලබයි
පළමු පියවර හතර මනස හුස්මගැනීම පිලිබඳ අවධානයට යොමුකරවයි (කාය සංඛ්‍යාර)
දෙවන කාණ්ඩය හැඟීම් පිලිබඳව අවධානය යොමු කරවයි (වේදනා)
තුන්වැන්න මනස පිලිබඳ අවධානය යොමු කරවයි (සිත)
සතරවැන්න සත්‍යය කෙරෙහි අවධානය යොමු කරවයි (ධර්ම)
කලින් භාවනා වැඞීමේදී මෙම පියවරයන් සම්පූර්ණකර නොතිබුණද සෑම ආනාපානසති භාවනා වැඞීමක්ම අනුපිලිවෙලින් මෙම අදියරයන් අනුගමනය කළයුතුය
සතිපට්ඨාන ආනාපානසති කාණ්ඩය
	   
1.ශරීරය පිලිබඳ චිත්ත ඒකාග‍්‍රතාවයක් ඇතිකර ගැනීම
	          1 ගැඹුරින් හුස්ම ගැනීම	පළවන කාණ්ඩය
	   
 	      2 කෙටි හුස්ම ගැනීම	
		   
 	      3 සම්පූර්ණ ශරීරයම දැනීමට ඉඩහැරීම
	 	   
 	     4 ශාරීරික කි‍්‍රයාකාරකම් සන්සුන් කරගැනීම
		 	   
2.හැගීම් පිලිබඳ ඒකාග‍්‍රතාවයක් ඇතිකර ගැනීම	
                5 ප‍්‍රහර්ශය අත්දැකීම	දෙවන කාණ්ඩය
	   
 	6 පී‍්‍රති ප‍්‍රමෝදය අත්දැකීම	
	   
 	7 මානසික කි‍්‍රයාකාරකම් අත්දැකීම
	 	   
 	8 මානසික කි‍්‍රයාකාරකම් පිලිබඳ ඒකාග‍්‍රතාවයක් ඇතිකර ගැනීම		
 	   
3. මනස ඒකාග‍්‍ර කොටගැනීම	
        9 මනස දැනෙන්නට හරින්න	තුන්වන කාණ්ඩය
	   
 	10 මනස සතුටුවීමට ඉඩහරින්න	
		   
 	11 මනස මධ්‍යස්ථ සමාධියට එල්බගන්න
	 	   
 	12 මනස නිදහස් කරන්න
	 	   
4. ධර්මය සිහියට නැගීම	
        13 අනිත්‍යය මෙනෙහි කරන්න	හතරවන කාණ්ඩය
	   
 	14 ආශාව වියැකීයන ආකාරය මෙනෙහි කරන්න
		   
 	15 විරතිය සිහියට නගන්න
	 	   
 	16 සියල්ලෙන් මිදීම සහියට ගන්න		 	   
වගුව 1. සතර සතිපට්ඨානය සහ ආනාපානසතියේ අදියර හතර 

	 

ප‍්‍රාණයානය සමඟ සම්බන්ධ කිරීම‍

ආනාපානසති භාවනාව බුද්ධාගමේ විශේෂයෙන්ම, ඵෙරවාද බුදුදහමේ ඉගැන්වෙන වැදගත්ම භාවනාව වුවද එයට අවශ්‍ය වන්නේ සාමාන්‍ය හුස්ම ගැනීමේ කි‍්‍රයාවලිය පිලිබඳ නිෂ්කී‍්‍රය නිරීක්‍ෂණයක යෙදීම පමණකි
මෙහිදී හුස්ම ගැනීමේ කි‍්‍රයාවලිය පාලනය කිරීමට උත්සාහ නොකරන නමුත් ආනාපානසතිය හා ප‍්‍රණයානය අතර සමානකම්ද පවතී
නමුත් යෝගී අභ්‍යාසයක් වන ප‍්‍රාණයානයට හුස්මගැනීමේ ශිල්ක‍්‍රම සහ හුස්ම ගැනීම පාලනය කිරීම් ඇතුලත් වේ
එනම් ආනාපානසතිය හුස්ම ගැනීම පදනම් කරගත් එකම භාවනා ක‍්‍රමය නොවේ
උදාහරණයක් ලෙස ටිබෙටය, මොංගෝලියාව යනාදී රටවල පුහුණු කරවන භාවනා ක‍්‍රමයන්හි මෙන්ම ජපාන සෙන් භාවනාවේද හුස්ම ගැනීම වැදගත් අංගයක් වෙයි
එය ටිබෙටයේ හා මොගෝලියාවේ බහුලව පවත්නා උගුරෙන් හඬ පිටකරමින් සිදුකරන බෞද්ධ ආරාමයන්හි සිදුකරන ගායනා ක‍්‍රමයේදී දීර්ඝ හා කෙටි හුස්ම ගැනීමේ ක‍්‍රමවේදයක් භාවිතා කරනු ලබයි
සජ්ඝායනයේ හඬද සිත සමාධියට එල්බ ගැනීමේ අරමුණක් ලෙසින් සැලකේ. එහිදී හුදු ශබ්දය කෙරෙහි පමණක්ම මනස ඒකාග‍්‍ර කරගැනීම සිදුවේ
සෙන් භාවනාවේදී උදර ප‍්‍රදේශය ශක්තිමත්ව පවත්වා ගැනීම පිලිබඳව අවධානය යොමු කරනු ලබයි
දීර්ඝ ප‍්‍රාශ්වාසයකින් අනතුරුව කෙටි ආශ්වාසයක් සිදුකිරීම මනස එක් අරමුණක රඳවා තබාගැනීමට දරන්නාවූ උත්සාහයකි
මේ අනුව යෝගී භාවනා ක‍්‍රමයක් වන ප‍්‍රාණයානු භාවනාව සහ බෞද්ධ භාවනාව අතර සමානකම් රාශියක් පවතී
මෙකී සමානකම් ඵෙතිහාසිකවද ප‍්‍රශ්ණගත වන්නේ ගෞතම බුදුන් වහන්සේ හා පටන්ජී අතර ඇත්තේ වසර 200 ක කාළ පරතරයක් පවතින හෙයිනි
කෙසේ වෙතත යෝගී භාවනා අභ්‍යාසයන් බෞද්ධ භාවනා ක‍්‍රමවේදයන් කෙරෙහි බලපෑම් සහගත වී ඇති බව පෙනී යයි
මෙම සම්ප‍්‍රදායන් දෙක තුලම හුස්ම ගැනීම සහ මානසික තත්වය නිරීක්‍ෂණයට ලක්කිරීම දැකගත හැක
හුස්ම ගැනීම පාලනය කිරීම පූර්ණ මානසික ඒකාග‍්‍රතාවයෙන් යුතු තත්වයක් කරා මෙහෙයවනු ලබන අතර එහිදී හුස්ම ගැනීම හෝ මනස යන දෙකින් එකක පාලනය කිරීමේ හැකියාව ලබාගනිද්දී ඉබේම අනෙක පාලනය කිරීමේත්‍ හැකියාව ලබාගනී
භාවනා
පැබ්ලෝ රුයිස් ඉ පිකාසෝ හෙවත් පැබ්ලෝ පිකාසෝ(
1881 ඔක්තෝබර් 25 – 1973 අප්‍රේල් 8)  ස්පාඤ්ඤ ජාතික සිත්තරකු, සැලසුම්කරුවකු සහ මූර්ති නිර්මාණකරුවෙකු වේ
මොහු 20 වන සියවසේ කලා නිර්මාණකරුවන් අතරින් ඉතා සුප්‍රසිද්ධ නිර්මාණකරුවෙකු වන අතර ඔහු වඩාත් ප්‍රචලිත වන්නේ ඝනිකවාදයේ සම නිර්මාතෘ ලෙස සහ තම කලා නිර්මාණ තුළ විවිධ ශෛලීන් ගණනාවක් අන්තර්ගත කළ කලාකරුවෙකු ලෙසයි
ඔහුගේ වඩාත් ප්‍රසිද්ධ නිර්මාණ අතරට මුල් ඝනිකවාදී “ලෙස් ඩිමොසෙල්ස් ඩි ඇවිග්නන්” (1907) සහ ස්පාඤ්ඤ සිවිල් යුධ සමයේ දී ජර්මානුවන් ගුවර්නිකා ප්‍රදේශයට බෝම්බ හෙලූ අයුරු දැක්වෙන “ගුවර්නිකා” (1937) යන ඒවා අයත් වේ
පිකාසෝ 20වන සියවසේ ලෝකයේ ලලිත කලා කෙරෙහි ප්‍රබලම අනුභාවක් පෑ චිත්‍ර ශිල්පියෙකි
පිකාසෝ චිත්‍ර ශිල්පියකු පමණක් නොව මූර්ති ශිල්පියෙක්, මැටි භාණ්ඩ ශිල්පියෙක් (CERAMICIST) වේදිකා නාට්‍ය නිර්මාණ සැලසුම් ශිල්පියෙක් ද වූයේ ය
පෞද්ගලික ජීවිතය

පැබ්ලෝ ඩියේගෝ හොසේ ප්‍රැන්සිස්කෝ ඩි පවුලා පුවන් නෙපොමසේනෝ මරියා ඩි ලොස් රෙමෙඩියුස් සිප්‍රියානෝ ඩි ලා සන්තිසිමා ට්‍රිනිඩාඩ් රුයිස් ඉ පිකාසෝ උපතින් ස්පාඤ්ඤ ජාතිකයෙකි
1881 ඔක්තෝබර් මස 25 වැනි දින උතුරු ස්පාඤ්ඤයේ මධ්‍යධරණි වෙරළ අසල පිහිටි නගරයක් වන මලගා හි උපන්නේ ය
ඔහුගේ පියා දොන් ජොසේ රුයිස් මයි බ්ලැස්කෝ ද චිත්‍ර ශිල්පියෙකි
මව මාරියෝ පිකාසෝ විය
පැබ්ලෝ පිකාසෝ එම පවුලේ කුළුඳුල් දරුවාය
ඔහුට එක් සොහොයුරියක් ද වූවාය
සිතුවම් ඇඳීමේ කලාව පිකාසෝට පිය උරුමයෙන් හිමි වූවකි
ඔහුගේ පියා විශ්ව විද්‍යාල ආචාර්යවරයෙකු මෙන්ම ප්‍රාදේශීය කෞතුකාගාරයක භාරකරුවෙකු ලෙස ද කටයුතු කළේය
ඔහු ස්වභාවික දර්ශන සහ පක්ෂීන් සිතුවම් කිරීමට දස්කම් දැක්වීය
රූප සහ තෙල් සායම් චිත්‍ර ඇඳීමට පැබ්ලෝ ගුරුහරුකම් ලබා ගත්තේ සිය පියාගෙනි
පිකාසෝ කුඩා අවධියේ දී ඔහුගේ සොහොයුරිය අකාලයේ මිය ගියාය
1895දී ඔහු හා පියා බාර්සිලෝනාවේ පදිංචියට පැමිණියේ ය
එහිදී ඔහු ලා ලොන්ජා ලලිත කලා පාසලට ද (LONJA SCHOOL OF FINE ART) ඉනික්බිති සෙන්ට් ෆර්නැන්ඩෝ රාජකීය ලලිත කලා පාසලට ද බැඳී චිත්‍ර ශිල්පය වැඩිදුරටත් හදාළේ ය
පිකාසෝ විසින් මුලදී අඳින ලද්දේ දහනව වැනි සියවසේ යථාර්ථවාදී සම්ප්‍රදායයට අයත් චිත්‍ර ය
එම නිර්මාණයන්හි රෙම්බ්‍රාන්ට් ගේ ආභාසය දක්නට ලැබිණි
1900 දී පිකාසෝ ඔහුගේ මිතුරකු වූ කාර්ලෝස් කැසගෙමා සමඟ ප්‍රසංගයට පැමිණියේ ය
පැරිසියේ දී බොහිමියන් ජීවිතයක් ගත කළ පිකාසෝ මුහුණ දුන් ඛේදවාචී අත්දැකීමක් වූයේ ඔහුගේ සන්මිත්‍ර කැසගෙමා දිවි තොර කර ගැනීම ය
පිකාසෝ එය ‘ඩෙත් ඔෆ් ගෙමා’ නමින් සිතුවමට නඟා ඇත
පැරිසියේ දී පිකාසෝට ජෝර්ජස් බ්‍රාක්, හෙන්රි මතීස්, ෂොන් රෙනුවා, ගර්ට්රූඩ් ස්ටේසින්, ජුලියෝ ගොන්සාලේස්, ෂොන් කොක්තෝ, ආන්ද්‍රේ බ්‍රෙටන්, මැක්ස් ජෙකොබ් වැනි කලාකරුවන් ඇසුරු කිරීමේ අවස්ථාව ලැබිණි
නීල යුගය 
පිකාසෝ චිත්‍ර එක් එක් යුග අනුව විවිධ ශෛලීන්වලට අයත් වන්නේ ය
1901 - 1904 යුගයේ ඔහුගේ චිත්‍ර නිල් යුගය (BLUE PERIOD) යනුවෙන් හැඳින්වෙයි
එම යුගයට අයත් චිත්‍රවලට වැඩි වශයෙන් ම තේමා වී ඇත්තේ සුරා සොඬුන්, ගණිකාවන්, අන්ධ යාචකයන්, දිළිඳු මව්වරුන් යන අය ය
රෝස යුගය

World War II and beyond 

1917 - 36 ලෝක යුද්ධ දෙකක් අතරමැදි වූ යුගයක් ලෙස සැලකෙයි
1917 දී පිකාසෝ ගේ ෂොන් කොක්තෝ ගේ ආරාධනයෙන් ‘පැරේඩ්’ නම් වූ මුද්‍රා නාටකයට වේදිකා නිර්මාණ සැලසුම් කරන්නට ඉදිරිපත් වූයේ ය
ඒ සඳහා ඔහු එම වසරේ දී රෝමයට ද ගියේ ය
ඔල්ගා කොක්ලෝවා නමැති නළඟන පිකාසෝට මුණ ගැසෙන්නේ මෙම මුද්‍රා නාටකය හරහා ය
1918 දී පිකාසෝ ඔල්ගා විවාහ කර ගත්තේ ය
‘පෝට්රේට් ඔන් ඔල්ගා ඉන් ඇන් ආම්වෙයාර්’ (1917) පිකාසෝ එකල ඇඳී සිතුවමකි
ලෝක යුද්ධ දෙකක් අතර වූ යුගයේ දී පිකාසෝ ගේ චිත්‍ර ඝනිකවාදයේ සිට සම්භාව්‍ය වාදය (CLASSICISM) හා අධි යථාර්ථවාදය (SURREALISM) දක්වා තවදුරටත් විහිද යයි
මරණය 

1973 අප්‍රේල් මස 8 වැනි දින ප්‍රංශයේ මෝනින්ස් නම් වූ නගරයේ දී පිකාසෝ මිය ගියේ ය
සටහන් 

1881 උපත්
1973 මරණ

 
 
 
 
 
 
 
 
 
 
 
 
 Nill, Raymond M (1987)
A Visual Guide to Pablo Picasso's Works
B&H Publishers
External links 

 

Picasso ULAN Full Record Display
Union List of Artist Names, Getty Vocabularies
Getty Vocabulary Program, Getty Research Institute (Los Angeles, California)
Picasso at the Guggenheim Museum
Picasso at the Los Angeles County Museum of Art (LACMA) (Los Angeles, California)
Picasso at Metropolitan Museum of Art (New York City, New York)
 (MoMA) (New York City, New York)
Muse National Picasso  (Paris, France)
Picasso  in the National Portal of the "Museums in Israel" (Tel Aviv, Israel)
Museo Picasso Mlaga (Mlaga, Spain)
Museu Picasso (Barcelona, Spain)
Picasso at the National Gallery of Art (Washington DC, USA)
Picasso's Little Recognised Contribution to the Performing Arts (with images)

චිත්‍ර කලාව
ඛේමා භිකෂුණිය බුදුන් වහන්සේගේ අග්‍ර ශ්‍රාවිකාවන් දෙදෙනාගෙන් කෙනෙකු වූවාය (අනෙක් අග්‍ර ශ්‍රාවිකාව වූයේ උප්පලවණ්ණාය)
තවද ඛේමා තෙරණිය ප්‍රඥාවත් තෙරණියන් අතර අග්‍රස්ථානය ලැබූහ
ඛේමා යන නමෙහි තේරුම 'ඉතා ශාන්ත' යනුයි
ඇය ඉතා රූමත්ය
මෙම භික්ෂුණිය මගධ රාජකීය පවුලේ කාන්තාවකි
එමෙන්ම බිම්බිසාර රජතුමන්ගේ අග බිසවුන්ගෙන් කෙනෙකි
ඛේමා බුදු හිමියන් දැකීමට යාමට කැමැත්තක් නොදැක්වූවාය
බුදු හිමියන් ඇගේ  රූමත් භාවය ගැන සැලකිල්ලක් නොදක්වන බව ඇය දැන සිටියාය
ඇය තමාගේ රූමත්කම ගැන ආඩම්බරයෙන් පසු වූවාය
ඇයගේ ස්වාමි පුරුෂයා වූ බිම්බිසාර රජුගෙන් බුදු හිමියන් ගැන තොරතුරු දැන ගත්තාය
ඔහු බුදු හිමියන්ගෙන් බණ ඇසීමට ඇය උනන්දු කළේය
බුදුන් වැඩ වසන ආරාමයේ අලංකාරය ගැන ඇයට විස්තර කර තිබුණි
රාජකීය වස්ත්‍රාභරණයෙන් අලංකාර ලෙස සැරසී පියකරු දේ දකිනු රිසියෙන් ඇය බුදුන් වැඩ වසන ආරාමයට ගියාය
බුදුන් වහන්සේ ඇය එනු දැක ප්‍රාතිහාර්ය බලයෙන් ඛේමාවන්ට වඩා රුවින් යුත් තරුණියකු මවා බුදුන්ගේ පසෙකින් සිටින්නට සැලැස් වූ සේක
ඛේමා ඒ දැක වශී වූවාය
බුදුන් වහන්සේ ක්‍රමයෙන් එම තරුණ කාන්තාව මහලු වන සැටි පෙනෙන්නට සැලැස් වූ සේක
ඛේමා ඒ තරුණ කාන්තාවගේ හම රැළි වැටෙන ආකාරය, කෙස් කළඹ සුදු වන අයුරු, සිරුර ක්‍රමයෙන් වියපත්වන සැටි දුටුවාය
අවසානයේ එම කාන්තාව එතැනම ඇද වැටී මිය ගියාය
අනතුරුව මළ සිරුර ඇට සැලකිල්ලක් බවට පත් විය
පවතින සියලු දෙය අනිස්ථිර බවත් තමනටද එයම සිදු වන බවත් ඛේමා තේරුම් ගත්තාය
ඛේමා අවසානයේ බුදුන්ට සවන් දීමට කැමති වූවාය
බුදුන්ගේ දේශනාවෙන් පසු ඇය සත්‍යය අවබෝධ කොට අරහත් භාවය ලබා ගත්තාය
තම ස්වාමි පුරුෂයාගේ කැමැත්ත ගෙන අනතුරුව ඇය භික්ෂුණී ශාසනයට ඇතුළු වූවාය
පසුකලෙක භික්ෂුණීන්ට අගතනතුරු දෙන කල්හි බුදුන් විසින් ඛඑමආවඔ ගෞතම බුද්ධ ශාසනයේ ප්‍රඤ්‍රවත් භික්ෂුණීන් අතරින් අග්‍රස්ථානය තබා වදාළහ
එසේම එතුමිය ගෞතම බුදු සසුනේ දකුණත් අග්‍ර ශ්‍රාවිකාව වශයෙන් ද නම් කලහ
බුදු දහම
භික්ෂුණී ශාසනය
රහත් තෙරණියන්
සිිවිල් නීති පද්ධතිය පදනම් වන්නේ රෝම නීතිය, විශේෂයෙන්ම ජස්ටීනියන් අධිරාජ්ය යාගේ කෝපුස් ජූරිස් සිවිලිස් නමින් හඳුන්වනු ලැබූ නීතය මතය
පසුකාලීනව මධ්යඅකාලීන නීති ශාස්තර්e ඥයින් විසින් එය වැඩිදියුණු කරන ලදී
විවිධ රටවල රෝම නීතිය පිලිගැනීම විවිධ ආකාරයෙන් සිදුව ඇත
සමහර රටවල ව්යලවස්ථාපිත නීතිය මඟින් එය පිලිගනු ලැබ ඇති බැවින් එය පනවල ලද නීතියකි
තවත් සමර රටවල නෛතික න්යා්යවේදීන් විසින් එය යොදාගැනීම හේතුවෙන් පිලිගැනීමට ලක්ව ඇත
මීට සමාන්තරව යුරෝපය පුරා රෝම නීතිය සම්පූර්ණයෙන් සිය ආධිපත්යeය නොදැරන ලදී
මෙම රටවල රෝම නීතිය කිසියම් නිශ්චිත කරුණක් සම්බන්ධයෙන් දේශීය නීතිය තුල පරමි තිපාදනයක් නොමැති වූ අවස්ථාවන්හිදී යොදාගනු ලැබූ ද්විතීයික මූලාශරිල යක් විය
කෙසේවෙතත් දේශීය නීතීන්ද රෝම නීතියට අනුව අර්ථ නිරූපනය කරනු ලැබූ අතර මේ හේතුවෙන් නීතියේ පරාි  ථමික මූලාශරවන ය කෙරෙහි රෝම නීතියේ බලපෑම විය
රෝම නීතියේ පදනමට අමතරව සංගෘහිත කරනු ලැබූ විවිධ නීති සංගර ක්හයන්හිද රෝම නීතිය අන්තර්ගතව ඇත
මෙසේ නීතිය සංගෘහිත කිරීමේ සංකල්පය පැරණි බැබිලෝනියානු ශිෂ්ඨාචාරය තෙක් දිවයන්නකි
17 සහ 18 වන සියවස්වල ස්වභාවික නීතිය සහ පුනරුද අදහස් සමඟ මෙම සංගෘහිත කිරීමේ සංකල්පය වැඩිදියුණු විය
මෙම යුගයේ දේශපාලනික පූර්වාදර්ශය පරමු ජාතන්තරශිෂවාදය, දේපළ සුරක්ෂිාතතාවය සහ නීතියේ පාලනය වැනි සංකල්පයන්ගෙන් නිරූපනය වෙයි
මෙකී පූර්වාදර්ශයට අනුව නීතිය ලේඛණගතකොට ඒකීය ස්වභාවයක් ඇතිකිරීම මඟින් නීතියේ ස්ථිරභාවයක් ඇති කිරීම අවශ්යත විය
මේ අනුව ඉහතින් සඳහන් කළ රෝම නීතියේ සිරිත් මත පදනම් වූ නීතියේ සහ පරාල  දේශීය නීතියේ පැවැත්ම අහෝසි වී නීතිය සංගෘහිත කිරීම වෙත අවධානය යොමුවූ අතර ඉහතින් දක්වන ලද දේශපාලනික පූර්වාදර්ශය සාක්ෂානත් කරගැනීම සඳහා එසේ කිරීම අවශ්යහ විය
සංගෘහිත කිරීමට තවත් හේතුවක් වූයේ 19 වන සියවසේදී බිහිවූ ජාතික රාජ්යී පිලිබඳ සංකල්පයයි
සමස්ථ රාජ්යව කෙරෙහිම බලපවත්වන්නාවූ නීතිය ලේඛණගත කිරීම මෙහිදී අවශ්යප විය
මෙම සංගෘහිත කිරීම සම්බන්ධයෙන් විවිධ වූ පරශප තිචාරයන් ඵල්ලවිය
සංගෘහිත කිරීම යෝජනා කර සිටි පිරිස කියා සිටියේ ස්ථිරත්වය, ඒකීයත්වය සහ නීතියේ කරහි මානුකූල සටහන් තබාගැනීම යන කාරණාවන් සඳහා එසේ කළයුතු වන බවයි. ඊට විරෝධය දැකුවූවන් කියා සිටියේ එමඟින් නීතියේ ඝනීභූතකරණයට ලක්වනු ඇතිය යන්නයි
අවසානයේදී සංගෘහිත කිරීම සම්බන්ධයෙන් කෙතරම් විරෝධතාවයන් පැවතියද යුරෝපීය පුද්ගලික නීති සංගෘහිත කිරීම ඉදිරියට ගමන් කරන ලදී
මෙහි වඩාත් බලපෑම් සහගත වූ කිර්ගලයාදාමයන් ලෙස 1804 නැපෝලියානු සංගරකරනහය, 1900 ජර්මානු සිවිල් සංගරවූජහය සහ ස්විස් නිති සංගර‍ීතහයන් දැක්විය හැක
19 වන සියවසේදී ජර්මනිය නැඟී එමින් සිටි බලවතා වූ බැවින් එහි නීති පද්ධතිය මනාව සංවිධානය වූවක් විය
බොහෝ ආසියානු ජාතීන් දියුණුව කරා පියනැගීමේදී සිය නීති පද්ධතියේ පදනම බවට පත්කොට ගත්තේ ජර්මානු නීති සංගරකරනහයයි
ජපානය සහ දකුණු කොරියාව මීට උදාහරණයන්ය
පසුකාලීනව ක්විං රාජවංශික යුගයේදී චීනයට ජර්මානු සිවිල් සංගරඑහිහය හඳුන්වාදෙනු ලැබූ අතර මහජන චීන සමූහාන්ඩුවේ නීතියේ පදනම බවට පත්වූයේ එයයි
තවමත් එය තායිවානය තුල සකීරචීනයව පවතී
සමහර ලේඛකයින්ගේ මතය වී ඇත්තේ කොමියුනිස්ට් රටවල පැවැති සමාජවාදී නීතියේ පදනම වූයේද සිවිල් නීතිය වන බවයි. එනම් මෙහිදී සිවිල් නීතියට මාක්ස් ලෙනින්වාදී අදහස් එකතු වී ඇත
සිවිල් නීතියේ සමහර නෛතික ආයතනයන් මධ්යඅතන යුගයේ ඉස්ලාමීය නීතිය සහ නීති විද්යා වෙන් ආභාෂය ලබා ඇත
උදාහරණයක් ලෙස ඉස්ලාමීය හවාලා ආයතන ඉතාලි සිවිල් නීතිය සහ පරංි  ශ සිවිල් නීතිය කෙරෙහි බලපා ඇත
යුරෝපීය සිවිල් නීතියේ සීමාසහිත හවුල්කාරීත්වය නමින් හැඳින්වෙන සංකල්පය ඉස්ලාමීය නීතියෙන් නුවර්තනය කොට ගත්තකි
වර්තමාන සිවිල් නීතිය තුල කිරක සයාත්මක රෙස් ජුඩිකාටා සහ ණය මාරු කිරීම යන සංකල්පයන් රෝම නීතිය තුල නොපැවැති අතර ඒවායේ පදනමද ඉස්ලාමීය නීතිය යැයි සිතිය හැක
නියෝජිතත්වය පිලිබඳ සංකල්පයද රෝම නීතිය තුල අන්තර්ගත වූවක් නොවේ
රෝම නීතියට අනුව කිසියම් තැනැත්තකුට වෙනත් අයකුගේ නියෝජිතයකු ලෙස කටයුතු කරමින් තවත් අයකු සමග ගිවිසුම්වලට එළඹීම කළ නොහැකි විය
නියෝජිතත්වය පිලිබඳ සංකල්පය ඉස්ලාමීය නීතිවේදීන් විසින් හඳුන්වා දෙනු ලැබුවක් වන අතර පසුකාලීනව එය සිවිල් නීතිය තුලටද පැමිණ ඇත
ඉස්ලාමීය නීතිය විසින් බටහිරට තවත් නීති මූලධර්මයන් දෙකක් හඳුන්වා දෙනු ලැබිණ
එනම් සාධාරණත්වය සහ හිතාධ්යා්ශයයි
මෙම සංකල්පයන් සිවිල් නිතියේ සහ ජාත්යමන්තර නීීතියේ pacta sunt servanda නම් සංකල්පය බිහිවීමට පුරෝගාමී විය
ඉස්ලාමීය නීතියේ තවත් බලපෑමක් නම් කුරුස යුද්ධයෙන් අනතුරුව පලස්තීන පරයධ දේශයන්හි සිට නැවත පැමිණී පරංට  ශයේ නව වන ලූවී රජු විසින් නිර්දෝෂීභාවයේ පූර්ව නිගමනය පිලිබඳ සංකල්පය යුරෝපයට හඳුන්වාදීමයි
ඊට පෙර යුරෝපීය නෛතික කිරී ංයාවලිය තුල වූයේ වගවිභාගාත්මක කරාද මයකි
මීට පරුන තිපක්ෂිව ඉස්ලාමීය නීතිය නිෙදාස්භාවයේ පූර්ව නිගමනය මත පදනම්විය
org/wiki/Civil_law_%28legal_system%29#History

නීතිය
සම්මා සම්බුදුවරුන්ගේ අනන්ත වූ ගුණ මෙනෙහි කිරීමේ පහසුව සඳහා මුලික වූ ගුණ නවයක් නිතර මෙනෙහි කරමින් බෞද්ධයෝ සිත පහදවා ගනිති
බුදුගුණ පෙළෙහි දක්වා ඇත්තේ
''ඉතිපි සො භගවා අරහං සම්මා සම්බුද්ධො විජ්ජාචරණ සම්පන්නො සුගතො ලෝක විදූ
අනුත්තරෝ පුරිස ධම්ම සාරථි සත්ථා දේව මනුස්සානං බුද්ධො භගවාති
යනුවෙනි
බුදු ගුණ 9 කි
අරහං බුදු ගුණය බුදුගුණලංකාරයෙ මෙසේ කවියකින් විස්තර කොට ඇත
රහසත් පව් නොකො         ට
කෙලෙසරයනුත් දුරුකො      ට
නිසි වූයෙන් පුද             ට 
අරහ යන නම කියති මුනිදු   ට

1. අරහං
ආරකත්තා - හතත්තා ච කිලේසාරීන සෝ මුනි
හතසංසාර චක්කාරො - පච්චයාදීන චාරහෝ
න රහෝ කරෝති පාපානි – අරහං තෙන වුච්චති 
(විසුද්ධි මග්ග)
ආරකත්තා - කෙලෙසුන්ගෙන් දුරුව සිටිනා බැවින් ද
හතත්තා ච කිලේසාරීන - කෙලෙස් සතුරන් නැසූ හෙයින් ද 
හතසංසාර චක්කාරෝ - සංසාර චක්‍රයාගේ ගරාදි සිඳ දැමූ හෙයින් ද
පච්චයාදීන චාරහෝ - චීවරාදි ප්‍රත්‍යයන් පිළිගැනීමට සුදුසු හෙයින් ද 
න රහෝ කරෝති පාපානි - රහසින්වත් පව් නොකළ හෙයින් ද
අරහං නම් වේ
2. සම්මා සම්බුද්ධ
දුක,දුක හට ගැනීම , දුක නැති කිරීම සහ දුක නැති කරන මාර්ගය යන ආර්ය සත්‍ය හතර තමන් විසින්ම අවබෝධ කරගත් හෙයින් සම්මා සම්බුද්ධ නම් වේ
3. විජ්ජා චරණ සම්පන්න

අෂ්ට විද්‍යාවන්ගෙන් සහ පසළොස් චරණ ධර්මයන්ගෙන් යුක්ත වන බැවින් විජ්ජා චරණ නම් වේ
අෂ්ට විද්‍යා

 ඉන්ද්‍රිය පරෝපරියත්ත ඥානය  - විදර්ශනා ඥානය (අනිත්‍ය, දුක්ඛ, අනාත්ම යන ත්‍රිලක්ෂණය අවබෝධ කරගන්නා වූ විදර්ශනා ඥානයන්ගෙන් ද)
චුතූපපාත ඥානය  - සත්වයින්ගේ චුති උප්පත්ති දැකියහැකි ඥානය
 සෘද්ධිවිධ ඥානය  - අහසින්යෑම, දිය මත ඇවිදීම, පොලොවේ කිමිදී යෑම, ගිනිමත සිටීමේ හැකි ඥානය
 දිබ්බ ශ්‍රෝත ඥානය - දුර පවතින ශබ්ද , යන්ත්‍ර වලටවත් අසුනොවන සියුම් ශබ්ද ආදිය ඇසීමේ ඥානය
 පරචිත්ත විජානන ඥානය  - අනුන්ගේ සිත් කියවීමේ ඤාණය
 පුර්වෙනිවාසානුස්සති ඥානය  - අනන්ත වූ පෙර භවයන් දැකියහැකි ඤාණය
 දිබ්බ චක්කු ඥානය  - දිව ඇස්
ඕනෑම දුරක පවතින දෙයක් දැකීමේ ඥානය
 ආසවක්ෂය ඥානය - ආසාව ක්‍ෂය කරන ඥානය  යන අටයි
 
පසළොස් චරණ ධර්ම

 ප්‍රාතිමෝක්ෂ සංවර ශීලය - චීවරය දැරීමට අවශ්‍ය වන නීති රීති රකිමින් දරන සීලය
 ඉන්ද්‍රිය සංවර ශීලය - ඇස, කණ, නාසය, දිව, කය, මනස කියන ඉන්ද්‍රිය සංවර කර ගනිමින් දරන සීලය 
 භෝජනයෙහි මාත්‍රඥතාව - භෝජනයේ පමණ දැනීම
 ජාගරියානු යෝගය - නිදිවරා කෙළෙස් තවන නුවණ
 ශ්‍රද්ධාව -තම සිතින්ම තුනුරුවන් කෙරෙහි ඇති වන චිත්තප්‍රසාදය
හිරිය - අකුසලයට අති ලැජ්ජාව  
 ඔත්තප්පය - අකුසලයට ඇති බය
 බහුශ්‍රැත භාවය - බොහෝ ඇසූ පිරූ තැන් ඇති බව
 වීර්යය - 
 ස්මෘතිය - සතර සතිපට්ඨානය පිළිබඳ සිහි නුවණ 
 ප්‍රඥාව - සියලු පරමාර්ථ සත්‍යයන්ගේ අනිච්ච දුක්ඛ අනත්ථ ස්වභාවයහි අවබෝධය  
 ප්‍රථම ධ්‍යානය - විතක්ක විචාර ප්‍රීති සුඛ ඒකාග්‍රතා
 ද්විතීය ධ්‍යානය - විචාර ප්‍රීති සුඛ ඒකාග්‍රතා
 තෘතීය ධ්‍යානය -  ප්‍රීති සුඛ ඒකාග්‍රතා
 චතුර්ථ ධ්‍යානය - සුඛ ඒකාග්‍රතා

4. සුගත
ප්‍රධාන අර්ථ දෙකකි
සු + ගත (ගමනාර්ථය)
සු + ගත (වචනාර්ථය)

කාමසුඛල්ලිකානුයෝගය සහ අත්තලමතානුයෝගය යන අන්තයන්ට නොවැටී මධ්‍යම ප්‍රතිපදාව නම් වූ මඟහි ගමන් කළ හෙයින් සුගත නම් වේ
පළමු අර්ථ විවරණය අනුව මනා වූ සහ නිවැරැදි වූ ගමන් ඇති හෙයින් සුගත නම් වේ
දෙවැන්න සුහද හෙවත් සුගත යන්නයි